Isteri Mengamuk Pecahkan Cermin Kereta Dengan ‘Helmet’ Ketika Suami Kantoi Curang

Sarang tebuan jangan dijolok, amarahnya isteri jangan dicari. Kelmarin, Kosmo melaporkan seorang isteri bertindak memecahkan cermin sebuah kereta selepas menangkap suaminya berlaku curang bersama wanita lain di dalam kenderaan tersebut.
Sudahlah selingkuh, selepas itu bertindak melanggar isterinya yang sedang menunggangi motosikal, ini ibarat menuang minyak di atas api. Jom baca laporan penuh di bawah.

Baca juga: Perkahwinan Tragis, Wanita Dicerai Suami Selepas Dicela Hodoh & Pendek Oleh Mentua!
ISTERI HEMPUK CERMIN KERETA SUAMI KANTOI CURANG GUNA TOPI KELEDAR
SU bertindak memecahkan cermin hadapan kereta suaminya yang ditangkap curang dengan perempuan lain – Tribunnews.

Seorang wanita di Gorontalo, Indonesia yang berjaya ‘menangkap’ suaminya curang bersama perempuan lain bertindak memecahkan cermin hadapan kereta ketika kedua-dua mereka berada di dalam kenderaan tersebut, lapor laman berita Kompas Jumaat lalu.

Kejadian berlaku di Jalan Raden Saleh, Kota Gorontalo, Sulawesi apabila wanita yang sedang menunggang motosikal menyedari suami dan perempuan simpanannya sedang berdua-duaan di dalam kereta.
Terkejut melihat isterinya, lelaki itu cuba untuk melanggar motosikal wanita itu namun tidak berjaya.
Berang kerana hampir dilanggar suami sendiri, wanita tersebut memberhentikan motosikal lalu memegang topi keledar sebelum menghempasnya ke atas cermin hadapan kereta.
Gambar hiasan: WebMuslimah.
Lelaki tersebut memilih untuk melarikan diri bersama teman wanitanya dan membiarkan keretanya tersadai di jalan.
“Mungkin kerana dia sedang berjanji temu dengan wanita itu, sebab itu dia cuba melanggar saya.
“Saya terus berhenti di lampu isyarat merah, turun dan memecahkan cermin kereta,” kata isteri yang dikenali sebagai SU.
SU dan suaminya masing-masing membuat laporan polis dengan lelaki itu mengatakan isterinya telah melakukan kesalahan vandalisme dengan memecahkan cermin keretanya.
Sumber: Kosmo


Isteri Mengamuk Tampar Suami Tengah Seronok Karok Dengan Wanita Lain Atas Pentas

Isteri mana yang tidak mengamuk apabila mengetahui bahawa si suami sedang seronok berfoya-foya dengan wanita lain bukan? Maka, dalam situasi ini si isteri boleh bertindak di luar dugaan dan para suami harus berjaga-jaga!
Begitu juga dengan kisah yang dikongsikan di Berita Hits Indonesia ini, gara-gara asyik menyanyi bersama beberapa wanita, seorang lelaki mengalami detik memalukan apabila dia ditampar isterinya yang mengamuk di atas pentas dalam satu majlis keramaian.

Baca juga: [VIDEO] ‘Memang Bagus Teknik Ni..’- Latih Anak Pusat Asuhan Tak Terima Jajan Orang Yang Tak Dikenali
SERONOK KAROK DENGAN WANITA LAIN ATAS PENTAS

Berdasarkan sebuah video yang tular di media sosial, seorang lelaki berkemeja dirakam berdiri di atas pentas sambil memegang mikrofon. Lelaki separuh usia itu sedang asyik menyanyi bersama beberapa wanita di atas pentas majlis tersebut.

Secara tiba-tiba, muncul seorang wanita bertudung hitam yang terus naik ke atas pentas lantas menarik baju lelaki berkenaan. Dia kemudian menampar pipi lelaki dipercayai suaminya itu sehingga membuatkan lelaki tersebut hampir terjatuh.
Kekecohan itu disusuli dengan peringatan daripada salah seorang penyanyi wanita agar isteri kepada lelaki berkenaan dan suaminya turun dari pentas.

View this post on Instagram

A post shared by Fakta Kamera (@faktakamera)

“Sila hentikan (kekecohan). Mohon maaf encik dan puan, sila turun dari pentas,” kata salah seorang penyanyi.
Video tersebut menjadi tular dan menerima pelbagai komen daripada netizen.
“Seminggu pak cik tidur di luar rumah atau tidak lama lagi berpisah lah tu (bercerai),” kata seorang netizen.
“Si isteri cuba menyedarkan si suami. Teruskan puan, suaminya perlu diikat. Entah jin apa yang merasukinya sampai terlupa umur,” kata seorang lagi pengguna.
Sumber: Berita Hits


Isteri Meninggal Ketika Usia Kandungan 8 Bulan, Suami ‘Photoshoot’ Semula Bersama Anak

Tidak dinafikan kehilangan orang tersayang pasti ibarat dunia terhenti. Namun, kehidupan tetap harus diteruskan demi orang sekeliling dan diri sendiri. Apa yang lebih menyedihkan apabila anak-anak kecil yang kehilangan ibu bapa di usia yang muda dan masih tidak tahu apa-apa.
Baca juga: Lahirkan Bayi Kembar Tiga, Ibu Reda Hanya Dua Sahaja Dapat Diselamatkan..

KEMALANGAN KETIKA HAMIL 8 BULAN

Seperti perkongsian di laman Instagram Muaanncouncer_, ia memaparkan ayah dan bayi comelnya berusia setahun membuat ‘photoshoot’ di tempat di mana isterinya mengadakan sesi bergambar ketika kandungannya berusia lapan bulan.

Menerusi perkongsian itu, isterinya bernama Yesenia meninggal dunia akibat kemalangan jalan raya telah dilanggar oleh individu yang mabuk ketika itu. Walau bagaimanpun, kandungan Yesenia berjaya diselamatkan dan melahirkan si comel bernama Adalyn.

Tahun lalu dia dilanggar oleh pemandu di bawah pengaruh arak. Dia mengandung 8 bulan dengan Adalyn. Apa yang lebih ajaib ialah Adalyn selamat.

Kami kembali ke tempat kami merakam gambar bersalin mereka pada tahun 2020. Penghormatan yang indah untuk Yesenia. Selamat ulang tahun pertama Adalyn.
Gambar-gambar sewaktu bersama Yesenia di lakukan semula bersama anaknya dan memakaikan gaun merah jambu seakan-akan sama seperti ibunya.

Sumber: Instagram Muaannouncer


3 Perkara Yang Isteri Boleh Buat Jika Suami Tak Nak Ceraikan, Wajib Tahu Ini

Seperti mana kita tahu, penceraian adalah perkara yang sangat dimurka oleh Allah SWT kerana ia bukan sesuatu perkara yang indah.
Penceraian biasanya boleh berlaku sekiranya suami melafazkan talak terhadapi si isteri namun bagaimana pula jika isteri mahu dilepaskan tetapi suami tidak ingin melafazkan cerai? Apa isteri buat? Ini pencerahannya.

Baca juga: “Hormatlah Orang Sikit”- Trend Suami Isteri Peluk & Bermanja Depan Orang Perlu Ke Tunjuk?
ISTERI NAK CERAI TAPI SUAMI TAKNAK LEPASKAN. MACAM MANA NI?

1. TUNTUT FASAKH

Fasakh adalah melepaskan ikatan perkahwinan setelah diminta cerai oleh isteri melalui pengadil (hakim). Fasakh hanya boleh dilakukan oleh pihak yang berkuasa sahaja seperti hakim dan kadi atas sebab tertentu seperti kehilangan suami tanpa diketahui sama ada hidup atau mati atau pun salah seorang murtad dan sebagainya.
Menurut pendapat Mazhab Syafie syarat sah menuntut fasakh adalah:

Tidak sah fasakh nikah jika dipersetujui oleh kedua-dua belah pihak.
Keterangan atau bukti yang diberikan mestilah disaksikan oleh dua orang lelaki atau pengakuan, bahawa kecacatan seperti mati pucuk atau dengan cara berganti-ganti sumpah.

2. CERAI TAKLIK
Cerai taklik bermaksud penceraian yang terjadi disebabkan perkara tergantung yang dikaitkan dengan suami, isteri dan pihak lain.
Untuk prosedur ini, isteri harus kemukakan bukti bahawa suami telah melanggar salah satu atau lebih dari syarat ta’liq cerai. Dalam permohonan cerai secara talaq, kehadiran dan persetujuan suami diperlukan untuk melafazkan talaq cerai.
Namun bagi kes fasakh dan sabitan ta’liq talaq, jika suami enggan atau gagal hadir, mahkamah masih boleh membuat keputusan pembubaran perkahwinan.

3. CERAI HAKAM
Cerai hakam ini biasanya berlaku sekiranya seorang suami enggan melafazkan cerai terhadap isterinya di Mahkamah Syariah. Pelantikan Hakam ini juga boleh berlaku apabila seorang suami yang ingin menceraikan isterinya di Mahkamah Syariah tetapi isteri tidak bersetuju untuk diceraikan.
Tuntutan penceraian ini disebabkan oleh tiada lagi mawaddah dan rahmah dalam rumah tangga tersebut. Mahkamah boleh melantik dua orang hakam atau penimbangtara yang akan bertindak untuk menyelesaikan perbalahan antara suami isteri.
Sekiranya hakam gagal mendamaikan suami isteri, hakam akan diberi kuasa oleh hakim untuk mentalaqkan isteri jika punca shiqaq adalah disebabkan oleh pihak suami. Dengan cara itu terbubarlah perkahwinan secara sah menurut undang-undang dan hukum syarak.
Kesimpulannya, perlu diingatkan sekiranya seorang wanita meminta cerai tanpa alasan, dia tidak akan mencium bau syurga sebagaimana sabda Rasulullah SAW:
“Seseorang wanita yang meminta cerai kepada suaminya bukan kerana kesalahan, maka haram baginya bau syurga.” (Hadis Riwayat Abu Daud)
Baca juga: Confirm Tak Cari Lain, Ini 29 Tips Untuk Jadi Isteri Kesayangan Suami
Sumber: Majlis Agama Islam Selangor & Ustaz Azhar Idrus


Isteri Perlu Minta Bantuan Suami Untuk Buat 5 Perkara Ini Demi Kebaikan Anak

Semua kerja rumah termasuk hal anak-anak kebanyakkannya akan dilakukan oleh si ibu. Kadang-kadang anak-anak sampai tak mahu langsung bila si ayah yang tolong buatkan. Hal ini kerana mereka sudah terbiasa bersama ibu berbanding si ayah. Untuk para isteri, pastikan anda minta pertolongan si suami untuk melakukan 5 perkara ini demi kebaikan anak kita.
Tolong Minta Suami Buat 5 Benda Ni Demi Kebaikan Anak Kita
Rupanya ramai yang tak tahu betapa dasyatnya efek seorang ayah kepada anaknya sendiri! Mengikut kajian, ayah yang supportive, caring dan penyayang ni akan memberikan efek baik pada :

– Kognitif anak
– Akademik anak
– Emosi anak
– Rasa yakin diri anak
– Dan banyak lagi
Ada 5 cara untuk bagi bonding tu kuat antara anak kita dengan ayahnya :

1. Ajar suami kita tukar lampin bayi

Nampak simple tapi benda ni akan menguatkan ikatan emosi antara si ayah dan baby yang baru lahir. Kesusahan si ayah menukar lampin anaknya la nanti yang membuatkan si ayah lebih menghargai kelahiran anaknya sendiri
2. Sesekali bagi suami kita suap anak

Suap anak sendiri mengajar suami kita erti empati. Setiap anak mempunyai kemahuan yang berbeza. Ada yang nak suka disuap nasi kosong, ada yang suka disuap nasi dengan kicap, ada yang suka disuap nasi dalam kuantiti yang sedikit, ada juga yang suka dalam kuantiti yang banyak. Semua benda ni membuatkan si ayah jadi lebih sensitif dengan kemahuan dan keperluan anak anaknya
3. Sesekali bagi suami kita tidurkan anak

Setiap rengekan anak membawa maksud yang berbeza. Ada rengekan lapar, ada rengekan tak selesa, ada rengekan kembung perut dan ada rengekan mengantuk. Semua rengekan tu melatih si suami mengenal emosi dan komunikasi anaknya sendiri. Ayah yang mengenal baik anaknya sendiri pastilah akan mempunyai ikatan emosi yang lebih kuat nanti.
4. Ajar suami berikan minimum 8 pelukan sehari kepada anaknya

Nasihat daripada Family Therapist terkenal Virginia Satir, seorang anak perlukan 8 pelukan sehari untuk survive dan 12 pelukan sehari untuk berkembang dan membesar.
5. Jauhkan smartphone bila berhadapan dengan anak

Emosi anak mudah tercedera dan merasa dipinggirkan bila si ayah memilih screen-contact berbanding eye-contact bila berhadapan dengan anaknya. Tabung emosi anak kita sangat mudah berkurang dan bocor bila kita larut dalam kesibukan harian, kurang ciuman dan pelukan, balik kerja dengan membawa stres dan bebanan dan suasana rumahtangga yang kaku dan penuh tekanan
Padahal yang anak perlukan daripada seorang ayah adalah tatapan mata ( eye contact ), pelukan dan pujian daripada sosok seorang ayah untuk memenuhkan tabung emosinya supaya anak kita lebih stabil jiwa dan emosinya. Mak ayah pun lebih kurang tekanan bila anak anak stabil emosi, jiwa dan perasaan.
*Yang saya perasan, ramai sangat tak tahu tentang benda ni. Tolong bagitahu pada mak ayah ataupun pasangan yang belum tahu ye.
Sumber : Taufiq Razif


Isteri Teruja Dapat Hadiah Gold Bar Dari Suami, Rupa-Rupanya Kiub Pati Ayam…Lucu!

Isteri manalah yang tak suka dengan hadiah-hadiah pemberian oleh cik suami kan? Tambah pula kalau hadiah yang diberikan adalah barang yang disukai oleh si isteri, makin berbunga-bungalah hati.
Sudah namanya wanita, mestilah amat sinonim dengan barang kemas. Jadi kalau suami bagi hadiah berupa barang kemas, boleh melompat bintang gamaknya!

Tular di media sosial baru-baru ini tentang seorang isteri yang menerima hadiah kononnya ‘gold bar’ daripada suaminya. Sekali pandang memang nampak memang mengagumkan tapi rupa-rupanya…
INGATKAN GOLD BAR, RUPANYA….

Terkejut si isteri pagi-pagi dapat kotak merah berisi gold bar.Bila suami faham benar dengan minat dan citarasa isterinya tq cik somi …i lap you tau. Amboii..pandai noo, buat lawak kat cheq..

“SAYA PUN DAPAT SEBALANG”
Bukan itu sahaja, perkongsian ini sudah semestinya mendapat pelbagai respon dari warganet apabila ramai yang ‘tag’ pasangan masing-masing. Ada juga yang dapat ‘hadiah’ yang sama!

*Ada yang nak cuba bagi hadiah macam ini ke isteri tak?
Sumber: Junariah Ab Rahman


Isteri Yang Mengandung Suami Yang Mabuk & Muntah, Rupanya Alami ‘Sindrom Couvade’

“Ish, sejak aku mengandung ni laki aku pulak yang loya-loya, tak sedap badan. Padahal aku ok je, confused pulak tengok. Kenapa dengan dia ni? Normal ke kalau ke suami yang kena simptom pembawakan budak?”
Pelik kan kalau suami yang muntah-muntah, loya dan mood swing masa isteri mengandung? Walaupun mungkin jarang kita dengar, sebenarnya memang ada istilah saintifik untuk femonena ini yang dikenali sebagai sindrom couvade atau sympathetic pregnancy symptoms. Kasihan pula bila tengok si suami pula yang terkena simptom ini tapi bagaimana ia berlaku?Jom ketahui beberapa perkara tentang sindrom ini.

5 Perkara Tentang Simptom Couvade/ Simptom ‘Pembawakan Budak’ Pada Suami
1. Ia Adalah Totally Normal
Sindrom couvade adalah kondisi di mana si suami mengalami gejala-gejala kehamilan, seperti mual, susah tidur, mengidam, naik berat badan atau mood swing.
Malah, ada suami yang mengalami tahap lebih serius turut merasakan senak perut macam nak bersalin! Fuh, pelik juga tu kan?

Fenonema ini dikaji dan didapati ianya dialami oleh ramai suami. Laporan sebuah penelitian tahun 2005 menyatakan bahawa 90% lelaki yang isterinya sedang mengandung akan mengalami sekurang-kurangnya salah satu daripada gejala-gejala ini pada awal kehamilan.

Foto Kredit: verywell.com
2. Punca Psikologi
So, agaknya macam mana lelaki pulak yang boleh rasa simptom ini sedangkan secara fizikalnya mereka tak mengalami perubahan fizikal, atau lebih tepat lagi mereka ni tak mengandung pun?
Sebahagian para pengkaji percaya bahawa gejala sindrom couvade seperti mengidam dan mual-mual yang dirasakan tersebut berpunca daripada masalah psikologi lelaki yang ‘cemburu’ dengan bayi yang dikandungkan dan terpaksa bersaing untuk mendapatkan perhatian daripada isterinya.
Namun mungkin ramai yang kurang bersetuju dengan teori ini dan ia memerlukan lebih bukti saintifik.
Foto Kredit: momjunction.com
3. Didorong Rasa Teruja, Bimbang & Cemas
Dalam penjelasan lain pula menerangkan bahawa sindrom couvade muncul karena bakal ayah dilanda rasa excited, dan pada masa yang sama turut bimbang serta nervous terhadap perubahan hidup yang akan dialaminya dalam sedikit masa lagi.
Rasa cemas ini mendorong mereka mencari melakukan sesuatu yang dapat melegakan stres, contohnya dengan makan lebih banyak sehingga berat badan bertambah.
Menurut pakar perbidanan, dengan bertambahnya berat badan, jaringan lemak semakin banyak yang akan mengubah testosteron menjadi estrogen. Peningkatan tahap estrogen ini boleh memicu mood swing dan rasa mual.
Foto Kredit: muscleandfitness,com
4. Rasa Simpati Terhadap Isteri
Sementara itu, terdapat gejala yang dikaitkan dengan pengaruh terhadap perubahan yang berlaku pada si isteri.
Contohnya mungkin suami mengalami perasaan simpati terhadap isteri kerana isteri yang mengandung susah tidur malam. Jadi, waktu tidur suami juga berkurang kerana menemani isteri.
Menurut kajian, pasangan suami yang mengalami kesukaran untuk hamil atau menjadi anak angkat lebih cenderung mengalami simptom ini.
Mungkin ada yang terasa kelakar, tapi sebenarnya isteri patut memahami bahawa sememangnya ada suami yang lebih sensitif dan secara emosinya begitu terikat dengan keadaan isteri ketika hamil.
Foto Kredit: shutterstock.com
5. Bilakah Ia Akan Berakhir?
Kajian menunjukkan sindrom couvade ini biasanya bermula pada akhir trimester pertama dan boleh menjadi berterusan hingga trimester ketiga.
Banyak langkah yang boleh dilakukan bagi mengurangkan rasa ini, contohnya makan dalam kuantiti sedikit tetapi kerap.
Namun satu-satunya ‘penawar’ yang benar-benar berkesan adalah kelahiran bayi itu sendiri, di mana semua simptom akan hilang dengan sendirinya.
Foto Kredit: alfa-img.com
Ia Tidak Merbahaya
Sehingga kini, masih belum ada kajian lengkap tentang sindrom couvade ini secara terperinci. Berita baiknya, simptom ini jarang merbahaya dan boleh diatasi dengan tips-tips biasa yang dilakukan oleh wanita yang mengalami morning sickness.
Jika ini berlaku pada suami anda, janganlah gelakkan mereka ya. Sebaliknya cuba beri ruang untuk suami relaks.
Berikan urutan dan mungkin anda boleh berbincang untuk mengurangkan rasa cemas atau bimbang yang dialaminya.
Mesti ada  yang pernah mengalaminya kan? Jom kongsikan dengan kami!
*Sumber: Verywell Family, PijarPsikologi, Independent.co.uk


Isteriku Guruku, Beza 25 Tahun Rupanya Berjodoh Dengan Guru Sendiri!

Memang benarlah apa yang dikatakan ‘Jodoh itu rahsia Allah’. Tiada siapa yang dapat menduga setiap pertemuan dan perkenalan kita dengan pasangan yang sudah ditentukan di Luh Mahfuz lagi. Begitu juga dengan perkongsian video ini apabila kisah cinta antara seorang murid dan guru menjadi kenyataan.
Rupa-rupanya guru di sekolah sendiri merupakan jodohnya!

Baca juga: 6 Fakta Menarik Kenapa Wajah Suami Isteri Selalu Seiras
Berjodoh dengan cikgu sendiri

Begitulah seperti perkongsian seorang pemuda apabila bertemu jodoh dengan gurunya sendiri. Hal tersebut dikongsikan oleh satu akuan TikTok menggunakan nama @Samballana_bistro78 apabila memuat naik video rangkuman perkenalan dengan isteri tersayang.

@samballana_bistro78Isteriku Guruku ? 🥰 ##krukkrapmysamballana ##UnfoldChallenge ##bangkitkanbisnesanda ##myfoodie♬ STAY – The Kid LAROI & Justin Bieber

Dalam video tersebut, pengguna akaun @Samballana_bistro78 memaklumkan yang dia merupakan seorang pelajar ketika itu dan kerap bergambar dengan guru yang kini menjadi isterinya bermula dari tahun 2016.
Selamat bernikah pada 2020, beza usia 25 tahun

Tidak lama selepas itu, dia memberanikan diri mengajak keluar makan sekitar tahun 2018 dan pada tahun 2020, mereka berdua sah bergelar suami isteri.

Menurutnya lagi, perbezaan usia mereka adalah 25 tahun dan hal tersebut bukan menjadi masalah buat mereka berdua yang kini bahagia bersama.
‘MUNGKIN JODOH AKU BELUM LAHIR’
Menjengah ke ruangan komen sudah semestinya dipenuhi dengan komen-komen menarik warganet. Ada juga yang mengatakan bahawa mungkin jodoh mereka masih kecil atau masih belum lahir. Inilah yang dikatakan jodoh, sememangnya di luar jangkaan!

Sumber: TikTok @Samballana_bistr08


Istimewa Betul Rasa ‘Ve’ Ni Sampai Menyanyi & Berjoget Sakan Remy Ishak & Farah Nabilah.  Meriah Habis!

Sambutan Hari Raya Aidilfitri tahun ini pasti berbeza, yelah, hampir 2 tahun kita menyambut Hari Raya dalam fasa pandemik, mestilah tahun ni anda nak sambut dengan meriah kan?
Kemeriahan raya kali ni boleh diraikan dengan produk kesukaan Remy Ishak dan Farah Nabilah. Eh apa yang istimewa sangat produk ni sampai mereka suka sangat? Haa.. kalau anda nak tahu jom layan dulu video “Raya Bersama, Raya Bermakna”!

Sampai berjoget-jogetlah si Remy Ishak, Farah Nabilah dan yang lain-lain. Punyalah hebat penangan ‘Ve’ yang mereka dok sebut-sebut ni.

Anda dah tengok kan video Remy Ishak dengan Farah Nabilah tu? Nampak berbeza sangat sebelum dan selepas mereka jumpa dengan produk ni kan! Raya yang suram pun bertukar menjadi ceria dengan kehadiran produk-produk ni! Wah.. Memang best sangat lah raya anda kali ni.
Eh, ‘Ve’ tu apa? Haa..kalau anda nak tahu, Ve ni adalah siri jenama dapur Malaysia yang penuh inspirasi dengan memberikan rasa autentik dan asli dari kepelbagaian budaya dan warisan.

Siri Ve menampilkan beberapa produk seperti VeSawit, VeCorn, VeSoya dan yang terbaru VeLada.
Persiapan raya pun jadi mudah je! Meriah betul mereka sambut menggunakan produk-produk ni semua! Setiap hidangan pun memberikan rasa yang bermakna!
Rasa autentik lokal bersama VeSawit

Suasana Aidilfitri lebih ceria dengan pelbagai hidangan yang disediakan terutama sekali rendang, ketupat, kuah kacang yang selalu dinanti-nantikan bila raya je. Tapi penting untuk pastikan minyak masak yang kita guna adalah berkualiti.
Haaa..tak payah risau! Anda guna je VeSawit sebab rasa minyak sawit autentik mampu membangkitkan aroma lokal serta kaya dengan vitamin E yang disahkan oleh Institusi Swiss Vitamin.

VeSawit juga sesuai untuk semua jenis masakan tradisi Melayu terutama sekali untuk menggoreng atau menumis, memang sesuai untuk anda nak masak rendang nanti.
Rasa masakan dan kuih muih jadi lebih halus dan lazat bersama VeCorn

Dah masak banyak hidangan tu, tak lengkaplah kalau tak buat kuih raya kan? Minyak jagung VeCorn la bahan rahsia yang diperlukan bagi menyedapkan lagi kuih raya. VeCorn yang kaya dengan Omega 6 dan Vitamin E pasti menjadikan kuih raya lebih lembut dan lazat.
Biskut kacang mazola adalah antara yang wajib dihidangkan di pagi raya. Jadi kalau anda nak mengekalkan rasa asli biskut mazola macam yang nenek anda buat, gunalah minyak VeCorn.
Rasa rangup setiap hidangan bersama VeSoya
Haa.. ada yang menarik dalam Siri Ve ni VeSoya lah! Eh kenapa pulak menarik? VeSoya ialah minyak masak daripada kacang soya tau, memang jarang jumpa kan.
VeSoya ni sesuai untuk menggoreng juga dan selalu digunakan untuk masakan Korea tau! Dah berkumpul beramai-ramai dengan keluarga tu mesti nak juga kan rasa makanan lain Syawal ni. Selain makanan tradisional, kita boleh juga buat makanan yang rare untuk dihidang time raya kan!
Boleh la buat ayam goreng Korea guna minyak VeSoya! Fuh.. memang sedap sangat wei. Anda tahu tak, VeSoya juga kaya dengan Omega 3 & 6 tau! Rasa rangup setiap hidangan anda untuk syawal ni!
Makanan raya anda lagi sedap kalau ada VeLada

Istimewa kali ini Siri Ve memperkenalkan produk baru iaitu VeLada. Menariknya, VeLada ada dua jenis iaitu lada hitam dan lada putih asli dari Sarawak tanpa sebarang bahan pengawet. Sesuai untuk menambahkan perasa pada makanan anda!
Rasa versatil bersama Neuvida

Masa raya biasalah, makanan yang disediakan selalunya berminyak, tapi anda boleh gantikan dengan minyak masak NeuVida yang lebih sihat. NeuVida tahan suhu sehingga 245°celcius dan dibotolkan dalam botol bio-PET.
Selain itu, NeuVida juga mengandungi 83% Asid Oleik, jadi anda boleh menikmati juadah raya tanpa rasa bersalah.
NeuVida menjadikan sajian rasa lebih versatil. Produk minyak premium ini diimport daripada Argentina, memang luar biasa la kualitinya.
Remy Ishak kongsi rahsia miliki rasa segar sepanjang hari!

Baju raya dah cantik mesti anda nak senyum dalam keadaan yang penuh yakin. Kekalkan senyuman manis anda dan nafas yang segar dengan berus gigi MorningKiss Optimus Charcoal dan ubat gigi MorningKiss Tea Tree Oil.
Berus gigi dari MorningKiss mempunyai berus arang slimtip 0.01mm yang lebih halus untuk menghilangkan plak gigi dan mampu membersihkan gusi secara lembut.

Tapi lagi best kalau anda guna berus gigi dengan ubat gigi MorningKiss tau! Nafas anda jadi segar je. Bila gigi dah cantik, barulah yakin nak senyum dan ber-ootd!
Tawaran menarik dan percuma VeLada!

Yang paling best, sekarang ada promosi hebat iaitu dengan setiap pembelian VeSawit, VeCorn, NeuVida dan jenama-jenama yang terpilih di pasaraya yang terpilih, anda berpeluang mendapat VeLada hitam Sarawak yang bernilai RM10.50. Bestnya!

Apa anda tunggu lagi, jom dapatkan kesemua produk ini di Lazada, Shopee dan pasaraya tertentu untuk maklumat lebih lanjut mengenai kempen ini, boleh layari laman sesawang ini!
Anda juga boleh guna lagu tema video ni di Facebook dan Instagram story! Lagu ni boleh download dekat Spotify! Admin pun dah tak henti-henti nyanyi ni. Jom kasi lagu ni trending raya ni!


Isu Beg Berat Belum Selesai, Ibu Kongsi Video Anak Angkut Beg Sekolah Berat Naik Tangga!

Nampaknya sesi persekolahan bagi tahun 2022 sudah bermula setelah lama menjalani sistem pembelajaran di rumah, PdPR. Bila sudah kembali ke sekolah, rupa-rupanya anak-anak masih lagi terbeban dengan membawa lambakan buku teks di dalam beg sekolah seperti zaman dahulu. Bukan itu sahaja, ada juga dalam kalangan murid yang terpaksa mengangkat beg sekolah tersebut perlahan-lahan jika kelas berada di tingkat atas.
Seperti perkongsian di laman Facebook menerusi Mohd Fadli Salleh apabila seorang ibu berkongsikan sebuah video untuk tontonan ramai mengenai anaknya yang sedang ‘angkut’ beg sekolah ke tingkat atas sekolah. Kalau dilihat di dalam video tersebut, boleh undang risiko rosak tulang belakang!

Baca juga: Murid Sekolah Dibenarkan Buat Ujian Kendiri Covid-19 Di Rumah
BEG SEKOLAH BERAT, PENUH DENGAN BUKU TEKS!

Seorang ibu hantarkan aku video ni. Video anak dia sendiri ni, bukan main cedok ikut suka. Ibu dia cakap,

“Cikgu tolong share dengan orang atasan hal ni. Share sampai kat Yang Dipertuan Agong pun tak apa. Biar ada tindakan. Kesian anak saya, dah la perempuan, badan kecik lagi”.
Okey kawan-kawan. Jom share biar sampai Agong pun tahu hal ni. Biar ada tindakan segera. Ni bukan isu kecil. Ini melibatkan kesihatan anak-anak kita. Ada kajian sains mengatakan ia boleh menyebabkan kerosakan kekal tulang belakang akibat pikul bebanan berterusan setiap hari. Bahkan dah ada beberapa bukti dari kawan-kawan tentang masalah anak belakang mereka dipercayai pikul beg berat. Sebenarnya senang je nak settlekan masalah beg berat ni.

1. BUKU TEKS TINGGALKAN DI SEKOLAH
Tu ja cara paling cepat, paling pantas, paling berkesan. Banyak sekolah wujudkan locker dan almari di kelas untuk murid tinggalkan buku teks. Awal-awal ja berkesan cara tu, kemudian semua tak nak letak sebab buku anak mereka hilang, rosak koyak, dan seumpamanya. Itu punca locker atau almari kat sekolah tak berjaya.
KERANA SETIAP BUKU ADA PEMILIK BERDAFTAR DAN PERLU PULANGKAN SETIAP TAHUN. BILA ROSAK, MEREKA YANG KENA GANTI. PEMILIKAN buku ini punca orang tak nak tinggalkan buku di sekolah. Mereka tak nak buku anak mereka hilang dan rosak, seterusnya mereka pula kena beli lain dan ganti. Dah beli lain dan ganti, hilang lagi dan lagi. Penat weh main gini. Sebab tu TAK BERJAYA sebelum ni.
Apa kata lepas ni semua sekolah di Malaysia BUANG HAK PEMILIKAN itu. Makna kata, semua buku teks adalah milik sekolah, bukan milik mana-mana murid/pelajar. Jadi tak ada isu buku hilang, rosak dan sebagainya. Sebab tiada hak pemilikan. Jika rosak, hilang itu hak sekolah dan sekolah je yang ganti lain.
Macam program tasmik, Al Quran elok je tinggal dalam kelas. Tak ada hilang, tak jadi isu murid kena pikul ke sekolah.
Bahkan banyak sekolah swasta buat hal serupa. Buku teks milik sekolah dan ditinggalkan dalam kelas. So murid bawa buku latihan sahaja setiap hari. Ringan lebih dari 60% tau.
ISU BEG SEKOLAH BERAT MASIH TIADA SOLUSI

Settle masalah. Simple sangat penyelesaiannya jika mereka serius nak atasi masalah ni. Cuma mungkin anak-anak orang kayangan semua sekolah swasta, so mereka tak nampak isu ni melanda anak mereka. Sebab tu mereka biarkan isu beg berat tanpa solusi tuntas. Mungkin je lah. Bukan tuduhan okeh.
Dan tolong la letak kelas murid tahun 1 dan tahun 2 di aras bawah. Kenapa kelas murid tahun satu pun ada yang ditingkat 3? Common sense kot. Budak tu kecik, beg berat. Macamana mereka nak pikul naik atas?
Isu silibus berat, subjek banyak pun satu hal juga. Takkan nak suruh kami netizen fikirkan cara penyelesaian juga? Haishhh.
Okey, jom share sampai ke istana hal ini. Rakyat jelata dah perlu campur tangan istana nampak gaya kalau orang politik dan mereka yang berkuasa kat atas sana terus menerus memandang sepi isu beg ini.
Ini isu kesihatan anak-anak kami! Bukan isu picisan. Tolong sesiapa yang ada kuasa perjuangkan. Terima kasih.
Nota : Artikel ini ditulis oleh admin Cikgu Fadli. Dan admin bukan penjawat awam. Admin cuma seorang penganggur yang suka berfikir untuk selesaikan masalah negara.
Sumber: Mohd Fadli Salleh


Isu ‘Buat Bodoh-Bodoh’, Prof Muhaya Tampil Beri Penjelasan

Panas di laman media sosial membahaskan isu penyampaian pakar mata dan motivator terkenal Prof Dr Muhaya dimana beliau dikatakan ‘mempersoalkan’ dan menyuruh kaum wanita ‘buat bodoh-bodoh’ supaya proses mendapat jodoh lebih cepat. Ini menimbulkan pelbagai reaksi dimana ada yang menentang dan ada juga yang berpendapat bahawa ada maksud di sebalik penyampaian Prof tersebut.
Jadi, hari ini Prof Muhaya tampil dan membuat penjelasan mohon maaf di laman Facebook beliau.

Artikel berkaitan: “Orang Lelaki Suka Perempuan Lemah Lembut, Biar Bodoh-Bodoh Sikit”
PENJELASAN ISU ‘BUAT BODOH-BODOH’

Assalamualaikum anak-anak bonda dan semua yang memberi maklumbalas berhubung potongan klip ‘buat bodoh-bodoh’ yang tular semalam.

Untuk makluman, hantaran klip 56 saat tersebut adalah petikan dari live di FB Page Prof Muhaya dan Youtube Prof Muhaya TV berdurasi 45 minit yang diterbitkan pada 6 Feb 2021 jam 6 petang bertajuk “ANTARA CINTA DAN CITA-CITA”.
Siaran live Bonda tersebut adalah sebenarnya bagi menjawab persoalan KK Talib dan komen-komen dari FB, berkaitan wanita yang dalam dilema, antara mengejar kerjaya, cinta serta keluarga.

‘INI ADALAH VIDEO LAMA’
Secara teknikalnya, ini adalah video lama. Bagaimanapun Bonda faham klip yang telah disunting kepada 56 saat ini, telah menimbulkan pelbagai reaksi kurang senang dalam kalangan masyarakat, terutamanya kaum wanita, sehingga menimbulkan persoalan, perbalahan dan sangkaan.
Bonda mengambil tanggungjawab untuk memohon maaf atas salah faham yang timbul dan ingin merakamkan jutaan terima kasih kepada semua yang ambil berat termasuk pihak media, rakan-rakan dan keluarga yang mengambil inisiatif tabayyun, atau bertanya akan perkara sebenarnya kepada Bonda mahupun team Bonda.
Kepada pihak media juga, sangat baik budi akhlaknya sehingga kini menanti statement Bonda, maka Bonda tampil membuat penjelasan ini. Terima kasih kerana sabar ya.

Sebenarnya buat yang mahu mendapatkan penjelasan lanjut, semua jawapan terkandung di pautan youtube Prof Muhaya TV bertajuk CINTA & CITA-CITA (swipe up story untuk tonton video penuh)
Bonda juga seorang wanita, isteri, ibu dan nenek yang berkerjaya dan semestinya sentiasa mendukung, mendoakan wanita semua berjaya ke puncak tertinggi, berbahagia dunia akhirat dan mendapat redha Allah.
Atas salah faham ini, Bonda ingin hadiahkan nota ringkas live CINTA & CITA-CITA (di youtube) sebagai rujukan bagi menjawab segala persoalan yang timbul.
Terima kasih, Bonda sayang semua tanpa syarat.
Sumber: Prof Dr Muhaya


Isu Car Seat Wajib 2020, Ibu Bapa Perlu Disiplinkan Diri Sendiri Dan Anak-Anak Dahulu

Baru-baru ini Kementerian Pengangkutan baru mengumumkan yang penggunaan kerusi keselamatan kereta kanak-kanak / baby car seat (CRS) bakal diwajibkan bermula Januari tahun hadapan. Perlaksanaan ini bagaimanapun mendapat reaksi yang berbeza dalam kalangan ibu bapa, dimana ada yang bersetuju dan ada juga yang tidak setuju.
Namun, kita tidak dapat lari dari kenyataan bahawa penggunaan kerusi keselamatan kanak-kanak ini amat penting untuk membantu mengelakkan hal-hal yang tidak diingini. Jadi, seorang ibu kenapa 6 orang anak dan nenek kepada 9 orang cucu ini berkongsikan antara kesalahan yang dilakukan oleh ibubapa yang tidak menggunakan car seat semasa memandu. Ada yang sampai biarkan anak berdiri tepi tingkap!

POLEMIK CARSEAT – DISIPLINKAN DIRI ANDA DAHULU

Tiada carseat untuk anak? Kerana kereta kecil, anak ramai? Ubah pemikiran kita mengenai keselamatan anak-anak di dalam kereta yang bergerak. Ibu bapa WAJIB peka dengan keselamatan anak-anak di dalam kereta. Disiplinkan diri kita dan anak-anak.

Beberapa perkara yang saya lihat ibu bapa lakukan tanpa menyedari ia MEMBAHAYAKAN anak-anak dan berisiko MAUT.

1. Meriba anak semasa memandu. Ini sangat bahaya kerana semasa kemalangan anak itu boleh tersepit dan crushed antara badan pemandu dan steering wheel. Atau anak terhumban keluar atas jalan dalam keadaan jalan sedang sibuk? Anda sanggup melihat otak dan organ dalaman anak anda bersepai?
2. Membiarkan anak berdiri di atas tempat duduk atau di antara kerusi pemandu dan penumpang hadapan. Apabila ada sudden braking, anak itu akan tercampak ke depan dan terantuk pada dashboard, windscreen, melanggar orang depan dan mendapat kecederaan kepala/tengkuk/organ dalaman yang serious dan berisiko maut. Anda sanggup lihat anak anda jadi begitu?
SANGGUP KE TENGOK ANAK-ANAK JADI BEGITU?

3. Membiarkan anak bermain di tepi tingkap, menjulurkan kepala/tangan/kaki ketika kereta sedang laju dan jalan sibuk. Anda sanggup tengok anak anda kudung anggota badan atau mati sekiranya kepala nya cedera di sauk motor/kenderaan yang laju?
4. Anak-anak bergelut bergumpal dalam kereta yang bergerak atau tidur bergelimpangan atas tempat duduk tanpa seat belt. Apabila kereta berguling akibat kemalangan, anak-anak ini akan tercampak dan terantuk atau paling malang tercampak keluar dari kenderaan dan mendapat kecederaan yang sangat serious atau maut terus. Seperti baju dalam mesin basuh ketika spin. Anda sanggup?
5. Meriba dan menyusu kan anak di bahagian depan, tanpa ibu menggunakan seat belt. Bayi itu boleh tercampak keluar, terhentak ke dashboard, atau terperosok bawah dashboard sekiranya berlaku kemalangan.
Kecederaan sebegini (kalau mereka masih hidup) telah kami hadapi dalam 26 tahun saya bertugas di dewan bedah apabila mereka datang kecemasan akibat kemalangan. Bertungkus-lumus kami untuk menyelamatkan mereka, dah lah kecil, urat-urat halus, susah nak masuk kan jarum untuk masuk kan darah. Pendarahan banyak. Kami juga menangis dalam usaha kami menyelamatkan anak-anak ini..seolah-olah mereka adalah anak-anak kami juga.
TUKARLAH SIKAP KITA DEMI KESELAMATAN ANAK-ANAK

Tukarlah sikap kita yang ambil mudah keselamatan anak-anak kita apabila berada di dalam kenderaan yang bergerak.
1. Disiplinkan diri kita dan anak-anak
2. Kalau ada carseat, gunakan dengan betul.
3.Jika tiada carseat, pasti kan mereka semua DUDUK dengan tenang, gunakan seat belt yang ada, naik kan cermin tingkap, child-lock kan pintu sisi. Jangan benarkan anak-anak berdiri di tengah, atas kerusi, di tepi dashboard.
4. Berikan mereka mainan atau buku supaya mereka dapat duduk dengan tenang dan tidak bergaduh.
5. Lakukan semua ini walaupun nak pergi kedai dekat, kerana kemalangan boleh berlaku di mana sahaja. Kadangkala kucing melintas jalan pun kita akan brake mengejut!
6. Kalau perlu menyusu kan bayi, duduk di belakang, pakai seatbelt dan susu kan dengan tenang. Lagi terbaik jika berhenti di tempat yang selamat untuk menyusu kan bayi dengan tenang.
7. Mohon doa pada Allah untuk keselamatan diri dan anak-anak..
8. Usaha dulu sebelum tawakkal pada Allah, jangan nanti dengan kehilangan nyawa anak kita, jadi menyesal sepanjang hayat.
9. Paling baik usahakan lah untuk menggunakan carseat yang sesuai dengan umur anak.

NOTA:
Saya telah mula menggunakan carseat untuk anak sulung pada tahun 1985. Sekarang ini memastikan cucu-cucu pula menggunakan carseat. Wallahualam.
Mother of 6 kids, Grandma of 9 kids, Retired anaesthesiologist.
Sumber : Murniati Mustafa


Isu Duit, Pelajar Perempuan Dipijak & Ditampar Bapa Kandung

Satu kejadian berlaku di Pangsapuri Sagaria, Taman Saga jam 7.55 pada rabu (17 Ogos) di mana seorang seorang pelajar perempuan berusia 16 tahun cedera selepas dipijak dan ditampar bapa kandungnya. Kejadian itu difahamkan berlaku kerana si anak enggan menemani ibunya ke rumah ahli keluarga lain untuk meminjam wang.
Baca juga: Budak Lelaki 3 Tahun Maut Dipercayai Didera Oleh Pengasuh

PELAJAR PEREMPUAN DIPIJAK & DITAMPAR BAPA KANDUNG

Pada mulanya, pertengkaran berlaku antara ibu dan bapa mangsa berkaitan isu duit sebelum bapa mangsa tiba-tiba memarahi serta menarik rambut ibu mangsa yang berusia 49 tahun, lapor Kosmo.

Mangsa turut dipaksa untuk menemani si ibu ke rumah ahli keluarga lain untuk meminta wang namun, mangsa menolak dan enggan berbuat demikian menyebabkan bapa mangsa berang dan bertindak menampar pada bahagian kepala serta memijak mangsa.

Jelas Ketua Polis Daerah Ampang Jaya, Asisten Komisioner Mohamad Farouk Eshak, pihak telah menahan suspek berusia 50 tahun di rumah dan siasatan mendapati suspek mempunyai tiga rekod jenayah dan dadah.

“Kejadian didapati berpunca daripada selisih faham berhubung isu duit serta suspek tidak berpuas hati mangsa tidak mendengar arahannya.
“Suspek telah dibawa ke Mahkamah Ampang pagi ini bagi permohonan reman dibawah Seksyen 117 Kanun Prosedur Jenayah dan kes disiasat dibawah Seksyen 323 Kanun Keseksaan/Seksyen 18 Akta Keganasan Rumahtangga 1994,” ujarnya.
Sumber: Kosmo Online


Isu Ini Selalu Semua Ibu Terlepas Pandang Sewaktu Mengandung

Setiap wanita yang sudah berkahwin pasti gembira apabila mendapat berita kehamilan mereka. Maklumlah akan menimang cahaya mata tidak lama lagi. Anda pasti sudah membayangkan pelbagai makanan lazat yang anda boleh minta suami belikan nanti bukan?
Selera makan sudah pasti akan bertambah sewaktu hamil. Ramai ibu hamil gunakan alasan ‘makan dua orang’ sampai terlupa pantau tahap gula dalam darah sendiri. Isu ini mungkin remeh tetapi selalunya ibu hamil akan terlepas pandang perkara ini..

Boleh menghadapi risiko penyakit kencing manis sewaktu hamil (GDM)

Sekiranya ibu hamil telah didiagnosis menghidapi penyakit kencing manis sewaktu hamil (GDM), anda tidak boleh skip pantau tahap gula dalam darah. Ini bagi menjaga kesihatan anda dan janin dalam keadaan baik sepanjang kehamilan dan mengurangkan risiko komplikasi dan kesukaran ketika melahirkan anak.

Doktor pasti ada menasihatkan anda untuk mengurangkan pengambilan gula, makanan dan minuman tinggi gula. Selain daripada itu, pemakanan seimbang termasuk mengambil susu pra-natal tanpa gula tambahan juga merupakan salah satu pilihan bijak untuk mengawal jumlah pengambilan gula anda.
Apa kemungkinan yang akan terjadi sekiranya paras gula darah ibu hamil tinggi dan tidak dikawal?
Janin akan membesar secara berlebihan dalam rahim

Janin akan beri respon dengan menghasilkan lebih banyak insulin. Kesannya, janin akan membesar secara berlebihan dalam rahim. Janin yang besar akan menyukarkan proses kelahiran. Anda mungkin bersalin dengan pembedahan caesaerean.
Ibu akan menghadapi risiko menghidap penyakit kencing manis jenis 2 pada masa hadapan

Biasanya tahap gula darah anda akan kembali ke tahap normal selepas kelahiran. Sekiranya anda pernah menghidap kencing manis sewaktu hamil, anda berisiko tinggi untuk mendapat GDM lagi semasa kehamilan akan datang dan diabetes jenis 2 dalam tempoh 5 hingga 10 tahun selepas kehamilan. Bukan kepada ibu sahaja, anak anda juga boleh menghadapi risiko yang sama.

Oleh itu, ibu-ibu perlu mengawal paras gula dalam darah sewaktu hamil. Bagi mengawal tahap gula dalam darah, anda boleh mengubah cara pemakanan dengan mengambil makanan dan minuman yang rendah gula termasuk susu tanpa gula tambahan sebagai sebahagian pemakanan seimbang dan kerap bersenam. Jangan skip ya!
Bagi mengamalkan minum susu yang tanpa gula tambahan sewaktu hamil, kami syorkan anda untuk minum susu ini..
Anmum Materna, membantu menyokong keperluan pemakanan ibu hamil

Ramai yang mengamalkan pengambilan susu Anmum Materna sebagai sebahagian daripada diet seimbang harian sewaktu hamil. Susu ini sentiasa menjadi pilihan kerana ia membantu menyokong keperluan pemakanan ibu hamil. Ia merupakan susu pra-natal nombor satu* di Semenanjung Malaysia!
*Berdasarkan Audit Runcit untuk Makanan & Minuman Berkhasiat untuk 12 bulan berakhir Februari 2020 di Semenanjung Malaysia (Copyright © 2020, The Nielsen Company (M) Sdn. Bhd.)

Anmum Materna, susu yang diformulasikan untuk ibu mengandung. Senang cerita, susu ini menyokong keperluan nutrisi yang penting untuk ibu hamil.
Satu-satunya susu pra-natal tanpa gula tambahan

Anmum Materna merupakan satu-satunya susu pra-natal tanpa gula tambahan (untuk varian biasa) dan rendah lemak. Selain mengandungi DHA dan gangliosida, ia juga mengandungi prebiotik dan probiotik yang membantu menjaga persekitaran usus yang baik. Tahukah anda bahawa 70% sistem pertahanan badan kita sebenarnya berada dalam sistem pencernaan kita.
Ambil dua gelas setiap hari untuk nutrien – kalsium & asid folik yang mencukupi

Amalkan 2 gelas susu Anmum Materna setiap hari untuk mendapatkan 100% kalsium dan asid folik yang diperlukan sewaktu hamil. Ia menyediakan zat besi bersamaan dengan zat besi yang terdapat di dalam 19 cawan sayur brokoli dan folat di dalam 17 biji oren. Dapatkan nutrien yang diperlukan sepanjang kehamilan.
Selepas ini anda minumlah susu Anmum Materna sewaktu hamil ya. Semoga kandungan anda membesar dengan baik!
Untuk info lebih menarik tentang Anmum Materna, klik sini untuk dapatkan sampel percuma Anmum Materna.


Isu Saiz Payudara Jadi Sensasi Timbul Rasa ‘Insecure’ Dengan Suami, Ini Penjelasan Doktor Izzat!

Sebuah perkongsian yang dibuat oleh individu tidak dikenali di ruang laman kumpulan Kisah Rumah Tangga ini telah menarik perhatian warga netizen. Isu si isteri ini adalah berkenaan perasaannya yang tidak rasa selamat atau ‘insecure’  kerana memiliki saiz payudara yang kecil.
Katanya, perasaan itu mula timbul setelah dia berumah tangga yang baru sahaja memasuki usia tiga bulan. Namun, perasaan itu tidak pula hadir sewaktu dia membesar sebagai anak dara kerana lebih selesa dengan saiz payudara yang dimiliki yang tidak menjadi tumpuan umum.

Baca juga: “Zaman Bujang Dulu Pernah Pangkah Kalau Jodoh Dengan Lelaki Anak Bongsu Sebab Manja…”
SAIZ PAYUDARA TIDAK MENJAMIN KEBAHAGIAAN…
Gambar hiasan: DarlingHanie.com

Menurutnya, walaupun si suami melafazkan kata-kata tidak kisah atas saiz payudara yang dimilikinya, namun jauh di sudut hati wanita yang sedang bergelora ini beranggapan bahawa pasangannya itu pasti inginkan sebaliknya.

Isteri mana tidak mahu berikan yang terbaik buat suami tercinta, betul tak?

Saya dan suami baru 3 bulan berkahwin. Saya mempunyai masalah buah dada kecil.
Semasa gadis saya tak kesah pun mempunyai buah dada kecil sebab tak suka jadi tumpuan lelaki. Tapi bila dah berkahwin, saya insecure dengan wanita yang berbuah dada besar.
 Saya selalu mengadu dengan suami, dia okay tak saya macam ni. Dia cakap dia tak kisah pun, tapi saya tahu dalam sudut hati dia pasti mahu saya miliki buah dada yang besar.
Sebagai seorang isteri, pasti mahukan yang terbaik untuk suami termasuk semasa bersama.
Thankyou in advance..
KOMEN DOKTOR SAKIT PUAN BERKENAAN SAIZ PAYUDARA TURUT JADI PERHATIAN
Menjengah di ruangan komen, perkongsian individu tersebut telah menarik perhatian seorang pengamal perubatan terkenal iaitu Doktor Muhammad Izzat yang juga merupakan seorang doktor sakit puan.
Melalui pengalamannya sebagai doktor sakit puan yang biasa menguruskan permasalahan wanita dan juga ibu mengandung, tiada lagi pesakitnya membuat aduan tentang timbulnya masalah payudara sama ada bersaiz besar mahupun kecil.
Beliau turut menyimbolkan payudara yang bersaiz duit syiling 50 sen pun masih mampu meneruskan proses menyusu badan dengan jayanya.

Tambah Izzat lagi, saiz payudara tidak menjamin kebahagiaan sepenuhnya. Malahan, saiz yang berlebihan boleh memudaratkan.
“Ada juga kes buah dada terlampau besar sehingga menghimpit bayi semasa breastfeeding, sampai jadi biru baby tu.
“Percayalah sis, size tak menjamin kebahagiaan. Malahan size yang berlebihan boleh memudaratkan. Sekian,” ulasnya dengan lebih lanjut di ruangan komen tersebut.
Jadi wanita di luar sana, bersyukurlah dengan aset yang dimiliki yang berada dalam keadaan sihat dan berfungsi dengan baik.
Sumber: Facebook Kisah Rumah Tangga


Isu Tertukar Bayi, Doktor Kongsi Proses Mak-Mak Kena Alert Bila Discaj Dari Wad

Semalam kecoh di laman media sosial mengenai seorang wanita yang mendakwa bayi yang baru dilahirkannya itu telah tertukar dengan bayi orang lain. Lebih mencemaskan apabila perkara itu hanya diketahui selepas mereka sudah pulang ke rumah.
Oleh itu, bagi mengelakkan kes sebegini berlaku lagi ibu-ibu perlu juga alert dengan proses discaj dari wad selepas bersalin. Berikut merupakan penjelasan proses discaj dari wad dari pakar di mana anda boleh jadikan sebagai panduan masa hadapan.

Artikel berkaitan: ‘Semua Buat Sendiri’- Ini 9 Checklist Ibu Bakal Bersalin Musim PKP
ISU BAYI TERTUKAR, INI PROSES IBU BERSALIN APABILA DISCAJ

Untuk memastikan baby yang betul diberikan pada ibu yang betul, juga untuk kurangkan insiden bayi diculik, setiap hospital ada SOP tersendiri. Proses untuk ibu bersalin discaj bersama baby (lebih kurang macam ni, lain tempat lain caranya, tapi asasnya tetap sama)

1) Postnatal round
Dr O&G check ibu, Dr Paeds check baby. Ada sesetengah hospital Dr yang check ibu tu akan check baby sekali. Address all the concerns, start semula ubat si ibu makan sebelum mengandung, check penyusuan, tanya pasal family planning, tanya pasal darah nifas, pegang abdomen tengok rahim contracted ke tak. Baby pula check secara luaran, dan tengok sama ada baby da kencing atau belum. Kalau kuning kurang 24 jam tu – nak kena refer Dr paeds.
2) Biasa saya check luka episiotomy dan buat swabbing sendiri.
Ada sesetengahnya misi buat swabbing dan check episiotomy wound.
3) Injection BCG bagi kat baby.
Ni biasa Misi buat – jururawat masyarakat (reben purple) atau jururawat terlatih (reben biru). misi private maybe lain.
4) Settlekan ubat si ibu perlukan.
List ubat ni biasa dah siap-siap masa postnatal round. So misi akan maklumkan pada farmasi, ibu sekian nak discaj dia ada ubat sekian sekian. So farmasi akan siapkan ubat. Kalau ada ubat yang perlu diajar – contoh macam insulin atau inhaler atau ubat cucuk cairkan darah farmasi akan naik wad untuk ajar camne nak guna. Kalau hanya ubat cuci luka, biasa ada stock wad – so farmasi tak naik la. Pakai je apa yang ada.

5) Document berikut akan diberikan pada ibu:
-Borang Pendaftaran Kelahiran / Kelahiran Mati JPN LM01
-Borang Pengesahan Kelahiran (berwarna putih).
-Buku Rekod Kesihatan Bayi & Kanak-kanak 0-6 tahun.
-Buku Antenatal KIK/1(a)96 ( buku pink )
-Kad Temujanji ( kalau ada appointment)
-Borang Kepingan Caj Hospital jika berkenaan ( ni kena settle dgn unit hasil )
-Borang Pemeriksaan Pengawal Keselamatan
6) Ada 3 checkpoints untuk baby discaj :
-Raised handPertama – kaunter misi.
Sini misi akan check nama mak dan IC, nama baby ( follow tag kaki ). Ada sorang lagi kat sini biasa misi juga yang jadi saksi. Bila 2 orang tengok beserta mak baby, so kurangla risk lakukan kesilapan. Pampers akan dibuka untuk tengok jantina baby betoi ke tak. So bila semuanya puas hati, baru la mak dan baby lepas ke checkpoint seterusnya.
-Raised handKedua – entrance wad
Kat sini ada guard jaga. So guard ni dah dilatih untuk selak kain baby tengok tag kaki, dan tag mak dan IC, juga check documents yang ada dan baru dilepaskan ke lift. So ibu boleh terus ke checkpoint seterusnya
-Raised handKetiga – lobby hospital ( sebelum keluar hospital )
Kat sini ada guard lagi. Guard sini check semula tag kaki baby dan tag mak beserta IC.Kan ada borang untuk pengawal keselamatan dapat dari wad tu, so ibu kena serahkan borang tu pada guard. Pada checkpoint ini, tag pada ibu dan tag pada baby akan dipotong.
Ada sesetengah guard akan call ward dari lobby untuk confirmkan dengan misi kaunter – pesakit sekian sekian balik dengan baby. Just untuk double check, sebelum depa potong tag. Ada tu siap buka pampers nak confirmkan jantina baby. Maka berangkatlah pulang si ibu dengan baby memasing. Semua proses ni kekadang ada PPK ( attendant ) atau misi yang ikut sama. Semua steps ni penting untuk pastikan baby yang betul kepada mak yang betul. Orang nak culik baby pun susah la kan, dengan 3-tier security macam ni.

-Right pointing backhand index
Hanya ibu sahaja boleh pegang baby. Mak Su, Mak teh, Mak long – tak boleh. Suami pun tak boleh pegang baby. Hanya ibu sahaja. Zaman covid ni biasanya mmg ibu sorang la, dari admission sampai la proses discaj tu.
Ada satu kes dahulu, tag baby tertanggal dan terjatuh masa dari checkpoint 2 ke checkpoint 3. Maka guard kat checkpoint 3 pelik la kan baby dah takde tag masa sampai kat dia.
“Mana tag baby?”
“Eh tadi ada tau kat atas, maybe da tercicir”
So, suami pun bergegas naik semula carik tag. Nasib baik jumpa. Saya kebetulan masa tu memang ada kat lobby, so saja la tengokkan bising-bising,ibaratnya ada isu,
“Mak guard tu bising seolah-olah saya nak culik baby plak. Takut saya Dr”. Boleh nampak berpeluh dahi mak masa tu.
Sumber: Dr Muhammad Izzat


Itenarari Percutian 3H2M Ke Pulau Sipadan Sabah, Sama Macam Di Maldives!

Kalau bercuti ke negeri di bawah bayu, memang wajib untuk singgah di pulau-pulau menarik di sana. Antara yang menjadi sebutan ialah Pulau Sipadan. Percutian ke Pulau Sipadan sudah tentu akan memberi kenangan manis kerana panaromanya yang indah dan cantik untuk dinikmati.
Bagi pengantin yang mahukan honeymoon ala-ala di Maldives, anda boleh la cuba ke Sipadan Dive Kapalai Resort dan ianya merupakan private island. Ikuti perkongsian Shahul Nizam Omar di bawah.

Baca juga: Itinerari Percutian 3H2M Ke Pulau Perhentian Bersama Anak, Siap Ada Private Pool!
ITENARARI PERCUTIAN 3H2M KE PULAU SIPADAN SABAH
Saya nak berkongsi stay di Sipadan Dive Kapalai Resort Sabah 3hari 2malam private island. Tak sangka kita ada resort jauh lebih cantik dari Maldives dan murah. Impian selama 4 tahun saya tercapai nak stay disini di tengah lautan private island .

Alhamdulillah. Trip bermula ambil flight Air asia atau boleh ambil MH awal pagi dari KL ke Tawau. Sampai Airport dijemput oleh driver terus bawa ke Semporna private Jetty (1jam perjalanan). Selepas isi form maklumat penginapan speed boat akan bawa kita terus ke resort (40 min perjalanan).

Tiba sahaja dalam masa tengahari terus dapat welcome drink dan buffet lunch. Ada staff akan datang brief kat kita pasal resort dan lain-lain. Bagasi dan kunci dh siap staff aturkan dan naik buggy ke bilik.

Subhanallah tak terungkap kata bertapa cantik dan indah sangat tempat ni. Masuk bilik luas sangat walaupun kami berdua. Tengok pemandangan ikan coral di balcony berenang2 mmg rasa best sangat.

Paling best sini juga makan 3 kali sehari menu buffet dia pun bertukar dan sedap sangat juga banyak pilihan. Tea time setiap hari mula 3pm-5pm. Wow duduk sini tak akan rasa lapar dan bawa mee segera bagai. Housekeeper cepat je datang jika nak bersih bilik.

Buggy sentiasa lalu jika nak ke mana-mana. Bilik sini ada yang ada aircond dan kipas tapi malam tdo pun boleh buka pintu balcony tingkap bagai angin masuk. Sini 24 hrs ada electric dan juga fresh water supply. Dalam bilik tea coffee mineral water semua ada. Resort 5* kata kan.

Tak sangka stay luar bilik boleh nampak coral, ikan-ikan, turtle, stingray lalu macam tu sahaja tenang rasa. Fuhh kalau nak amik gambar banyak tempat especially sunset dan sunrise dia memang Wow.. 530am dah sunrise.

Dari segi keselamatan kat sini ada tentera mengawal 2/3 post 24 jam sempat berborak dengan abang askar juga. Luas resort ni dari hujung ke hujung 1.3km dan mana-mana bot snorkeling mereka pantau. Guest yang stay kat sini semua mereka ada list jika jadi apa-apa ada button dalam bilik dan mereka akan datang check.

Aktiviti boleh buat kat sini snorkeling, kayuh basikal, kayak dan diving.. Nak mandi ada tempatnya. Ikan-ikan dia kat sini memang macam dalam aquaria. Seronok tengok burung kejar ikan-ikan kat sini dan bila air surut air yang jernih lagi.

Fuhh saya tak tau nak cakap mmg nak repeat lagi setiap tahun. Tak ada nak benda nak complain sejak langkah masuk sampai check out saya bagi resort ni PERFECT 10⭐

Mesti korang tanya kat mana nak booking kan. Kalau tengok website hotel 1 malam per person 3h2m RM 18++ tak termasuk flight dan online booking lain tak ada juga agent di sabah.

Ok korang semua boleh plan ke sini x yah terbang jauh ke Maldives dan bayar lebih. Pengalaman seumur hidup itu yang berharga.
Sumber: Facebook Shahul Nizam Omar


Itinerari Lengkap Bercuti 5 Hari 4 Malam Ke Kundasang & Kota Kinabalu Bersama Anak Kecil

Sabah merupakan Negeri Di Bawah Bayu yang sangat terkenal dengan kepelbagaian etnik dan tempat-tempat yang menarik. Setiap tahun, pasti ramai yang melancong ke Sabah untuk melawat dan menikmati udaranya yang segar. Jadi, ibu ini telah kongsi itinerarinya sepanjang berada di Kota Kinabalu dan Kundasang bersama anak kecil supaya ibu bapa lebih bersedia.
TRIP KE SABAH 5 HARI 4 MALAM BERSAMA 2 ANAK KECIL

Kita baru balik Sabah Selasa lepas. so ramai minta itinerary dan tips. Ada yang mintak tips bawak baby travel and bawak baby naik flight, tips nak bagi baby makan mase travel. So kita share yang mane mampu taip ya.
Okey trip Sabah ni kita pergi 5 hari 4 malam dengan kawan baik aka jiran depan rumah, Saidah Amirah . FYI, kita bawak seorang baby and sorang suami. And beliau pon same. Cuma bezanya Al Fatih (9months) ni fully BF and Hasya Iman (8months) ni fully FM. Alhamdulillah kami dikurniakan baby yang senang diurus masa travel asalkan perut diorang kenyang + selesa so diorang tak meragam. Haha. So takde alasan cakap bawak anak kecik berjalan is leceh bla bla bla. Asalkan korang pandai manage, diorang is fine. Yang penting husband kene sama-sama tolong urus ape yang patut, bukan tolong tengok OK. Haha. Kalau setakat tolong tengok, lupakanlah hasrat nak travel bawak baby tu.

ITINERARI LENGKAP

Basically post ni bukan nak share pasal bajet, actually nak share pasal itinerary and tips. So kat sini kita share kos-kos yang asas je ye.
1.Hotel kat Kundasang: Ayana Hotel Resort
2.Hotel kat Kota Kinabalu: Hotel Promenade
-Kereta saga 5hari ( rm 440 )
-Pakej 3 pulau (Rm55 termasuk tax / person)
-Dairy farm (RM5/person)
-Fish Spa ( RM 5/person)
-Kinabalu Park (RM 3 / person)
-Dinner Seafood 2malam untuk 4orang = RM340 ( Restoran Nadirasa Delight and Gerai Ummi & family)

JADUAL PERJALANAN
HARI 1

-Sampai KK, ambil kereta sewa, makan dan solat. Terus pergi Kundasang, check-in hotel Ayana Hotel. Jalan-jalan area Kundasang, makan malam Kat restoran Panataran depan Kinabalu park. Balik hotel rehat.
HARI 2

-Sebelum pukul 8pagi dah bertolak ke Desa Dairy farm, terus brunch (breakfast+lunch) kat sana. Dah puas bergambar, gerak ke fish spa Tagal Sungai Moroli. Crystal Hill, ambil gambar. Pasar sayur dan buah-buahan Kundasang, beli banyak makanan (kepak ayam madu+durian is wajib) sebab nak picnic kat balkoni depan bilik hotel. Haha. Balik, picnic kat balkoni depan bilik, tidur.
HARI 3

– Awal pagi pergi ke Kinabalu Park, kami naik atas sampai ke tempat untuk mula mendaki sana. Lunch dekat restoran panataran. Balik ke KK, singgah solat di masjid terapung. Pergi Jesselton beli tiket ke pulau untuk esok. Check in hotel Promenade, makan seafood Nadirasa Delight. Jalan-jalan pasar malam Philiphines survey.
HARI 4

– Bergerak ke 3 pulau (Sapi, Manukan, Mamutik) jam 9 pagi sampai jam 3petang. Balik pulau terus mandi siap-siap kat hotel and terus dinner makan seafood Kedai Ummi and Family
– Jalan pasar malam philiphines lagi. Kali ni terus shopping habiskan duit. Haha
HARI 5

-Bersiap pergi ke airport sebab tiket flight balik jam 10:10am.
TIPS KE SABAH

1.Buat itinerary pergi ke Sabah. Actually dalam jadual ada je rabbit farm hamster farm, tu semua tapi kami malas nak pegi sebab panas bawak baby so pegi tempat-tempat yang asas-asas je gituu. Boleh refer planned itinerary kami dalam gambar.
2.Booking hotel awal-awal , kereta sewa semua. Sewa kereta kite sewa dengan abang ni 014-3755764. Sangatlah bersih wangi keretanya mase kami dapat. Hehe.
3.Pergi Kundasang dulu baru turun KK so tak terkejar sangat nak balik. Kalau boleh beli tiket flight pagi so sampai KK tengah hari boleh terus ke Kundasang. Sebab Kundasang dalam pukul 6petang dah start nak gelap dan jalannya sangat lah berkabus.
4.Makanan kat Kundasang is so so. Tak tahu la sebab kitorang tak sempat explore ke apa. Mahal tapi don’t expect too much on the taste. Sepinggan RM10 is normal for nasi goreng biasa. Kuantiti tak banyak mana pon, kita boleh habiskan sorang. Jadi kami rasa Restoran Panataran je yang okay la masakan panasnya. Restoran ni dekat depan Kinabalu Park. Kalau dari Ayana Hotel dalam 3 minit je naik kereta.
BAWA BAYI TRAVEL NAIK FLIGHT

1.Pastikan first-aid semua complete letak dalam satu box. List first aid untuk baby boleh google or boleh tengok kat insta kita ade post pasal ni.
2.Kalau baby dah boleh makan, bawak electric lunch box (ELB) boleh masak bubur baby. Serius mudah sangat nak guna dalam bilik hotel. Bangun pagi-pagi setiap hari, terus masak bubur, sementara tggu bubur masak boleh mandi-mandi siap-siap. Bubur dalam 30 minit dah masak. Kita bawa homemade anchovies powder dan chicken powder sekali. Jadi, senang nak masak bubur Hasya. Ummiy is cerewet sikit bab makan minum Hasya Iman so semua made by air tangan ummiy. Untuk breakfast baby pulak boleh bawak organic oat powder, lenyek-lenyek dengan pisang campur susu formula. Jadi Hasya enjoy her breakfast dengan lajunya.
3.Tips bawak Hasya naik flight pula senang je. Actually ni bukan first flight Hasya. Hasya dah naik flight since dia 4months lagi. Prepare kan susunya masa nak take off sebotol dan masa nak landing sebotol. Jangan bagi dia sleep sebelum naik flight, bagi dia mengantuk puas-puas dulu so dalam flight dia boleh tidur sampai lah masa nak landing. Perjalanan 2 jam, 2 jam la Hasya sleep dalam flight. Susu pulak bagi dia minum sebelum nak take off dan landing bagi elak telinga dia berdesing. Kalau dia taknak tidur, standby la toys ke atau makanan dia boleh kunyah-kunyah bagi hilang boring like pisang or buah-buah lain.
4.Ada yang tanya mana lagi senang bawak stroller atau baby carrier? Saya bawa dua-dua sebab kalau baby sleep, dia boleh sleep dalam stroller dengan selesa. So kalau baby cukup tidur, dia takkan meragam. Ni pon tips sebenarnya. Kalau carrier pulak penting pakai mase dalam boat nak pegi travel ke pulau-pulau takut baby terbang kene angin kuat. Jadi, mommies beli la stroller yang mesra travel and mesra cabin ok.
PEKAN NABALU

Sampai di Kundasang jumpa Pekan Nabalu, Kat sini boleh la nak tengok-tengok barang kraf…ada macam-macam hasil kraf.
AYANA HOTEL

-Kami stay di sini masa di Kundasang. For me, bilik diorang is okay sangat sesuai dgn harga. Bilik air besar, boleh la buat Hasya merangkak dalam tu. Hotel ni antara hotel paling bawah bawah kat kaki gunung, jadi nak compare dengan hotel-hotel yang lagi atas sane, kitorg ambil hotel ni dengan niat supaya tak rasa sejuk sangat sebab bawa baby. Tapi pukul 5.30 petang dah rasa kabus-kabus sejuk meriah tampar pipi. So rasanya hotel-hotel yang lagi atas tu macam mana sejuknya?
PEKAN KUNDASANG

-Jalan-jalan pasar sayur dan buah buahan. Segar tepi-tepi jalan tu, macam-macam ada macam pasar Cameron tu. Tapi kami tak beli apa-apa pon sebab malas nak menyimpan.
-Kepak ayam madu famous area Kundasang Warl Memories. Kat sini ada kedai banyak-banyak jual makanan gitu macam pasar malam kita. Tapi dia pagi dah start buka dalam pukul 9 dan tutup dalam pukul 5.30 petang. Ada satu kedai tu je jual kepak ayam madu+pedal semua tu. Serius sedap!
DESA DAIRY FARM

-Pukul 7.30 pagi lagi dah bertolak pergi Desa Dairy Farm. Farm ni buka pukul 8. Better pergi awal sebab kalau tengah hari dah ramai orang dan susah nak amik gambar private. Dalam pukul 10 atau 11 pagi macam tu dah start kabus lalu tutup view puncak kinabalu tuu.
-Bayaran masuk RM5 seorang. Jangan lupa makan aiskrim Gelato dengan minum susu fresh. For me, aiskrim tu beli satu share 2 orang cukup dah buat rasa-rasa. GELATO satu RM5. Susu dia kotak besar tu RM7 satu.
TAGAL FISH SPA

Ikan kelah bayaran rm3 seorang, disini kita boleh letak kaki biar ikan main-main sambil buat rawatan spa kat kaki. Kalau siapa yang berminat untuk mandi bersama ikan pon boleh. This is Hasya favourite place. Kemain dia suka ikan gigit-gigit manja kakinya. Wajib datang sini walaupon jauh sikit. Jarak dalam 30atau 40minit dari Desa Dairy Farm tu.
KOLAM AIR PANAS PORING

Kami tak singgah sini pon sebab tak ada hati nak mandi air panas. Jadi kat sini ada kolam air panas, boleh rendam-rendam kaki gitu. Ada canopy walk kalau tak silap. Jadi kami bawak baby, memang tak lah nak canopy walk bagai. Jadi tunggu Hasya dah besar sikit baru kita datang sini lagi.
CRISTAL HILL

Jalan ke atas dugaan betul. Kami nyaris-nyaris tak sampai atas sebab jalan memang tak elok dengan kiri kanan hutan. Tak tahu pun apa ada atas saja try nak habiskan masa. Rupanya bile sampai atas, view dia sangat menggoda jiwa. Sini sebenarnya Hotel, siapa nak berbulan madu sesuai sangat.
KINABALU PARK

Bayaran masuk RM3 sorang. Masuk bawa kereta ok tak payah rajin sangat berjalan sebab sangat lah jauh nak sampai checkpoint tu. Kat sini view memang cantik sebab nampak gunung Kinabalu depan mata. Drive naik sampai atas tempat orang start nak mendaki tu. Jalannya pon boleh tahan sunyi tapi bila sampai atas Subhanallah. Dia ada 2 checkpoint. Checkpoint satu, tempat amik gambar background gunung Kinabalu. Checkpoint 2 tempat orang nak mula mendaki. Gigih kan kami naik dengan baby sampai checkpoint 2. Tapi naik bawa kereta la.
PASAR MALAM FILIPIN

-Kawasan dia berhampiran dan berdepan dengan pasar Filipin tu je, yang membezakannya sini buka malam sahaja dari jam 7. Kami tak pergi pasar siang, kami pergi pasar malam sebab ramai review cakap pasar malam jauh lebih murah dari pasar siang.
-Barang sama, tapi harga lagi murah. Kat sini kene pandai tawar menawar ok. Jadi bak kata en husband, bini I sangat lah pakar bab tawar menawar ni sampai memang cair hati penjual tu jual barang-barang kat kami. Nak tahu kedai mane murah, boleh pm sebab ade selfie dengan akak tu. Mutiara dia memang ori plus mutiara air masin. Jangan tanya macam mane tahu mutiara ori ke tak sebab dulu penah kerja part time jual barang-barang mutiara di kedai Cikgu Norli. Thanks cikgu. Ramai yang PM tanya pasal kedai mutiara tu. Sis attached gambar terus ya kat bahagian komen.
KEDAI MAKAN SEAFOOD

-Makan seafood kat area Todak. Sini macam-macam kedai ada, pilih je. Malam 3 dan 4 kami makan di Kedai Nadirasa Delight dengan Gerai Ummi & family. Antara dua kedai ni I pilih kedai Nadirasa Delight. Sedap. Lobster masak butter telur masin memang terbaik! Lobster fresh ok, manis lagi isinya. Kenapa bukan kedai Haji Manja? Sebab ade bace review kedai tu tak sedap mana, better lagi kedai ummie plis kedai haji manja agak mahal ya compare dengan 2 kedai ni even dalam kawasan yang sama. Jadi Nadirasa Delight is our choice di samping makan view menghadap laut dan kapal-kapal.
PULAU SAPI KE MANUKAN KE MAMUTIK

-Harga pakej 3 PULAU ni RM50 seorang. Tambah tax pulau RM5, jadi total RM55 seorang. Beli kat kaunter no 10. Harga termasuk jaket keselamatan dan alat snorkeling. Kami beli sehari awal sebab nak tengok masa perjalanan. Gerak jam 9 pagi pergi pulau Sapi, then pukul 12 tengah hari pergi Pulau Manukan then pukul 2 petang pergi pulau Mamutik. Kami mandi di Pulau Sapi and Manukan, jadi ambil gambar kat pulau Mamutik. Air dia jernih tak payah cerita Subhanallah. Rugi la siapa bajet-bajet ayu tak nak mandi kat pulau-pulau ni. Hasya siap mandi sambil tangkap-tangkap ikan bilis mata biru untuk nendanya!
KOTA KINABALU

-For me, kalau tak bawa baby better tak payah sewa kereta di KK ni. Naik grab je pergi mana-mana sebab grab diorang sangat lah bersepah. Kat sini sangat susah nak cari parking ok. Jadi, sebab kami bawa baby memang prefer sewa kereta lah sebab nak bawak stroller dan banyak lagi. Lagipun memang dah sewa awal-awal lagi jadi kena bawa la. Haha.
-Actually kalau korang boleh manage sendiri, tak payah pakai agen travel pon tak apa tapi kena banyak membaca, tahu book hotel semua, tahu pakai waze dan ada jadual sendiri la ya. Bawah ni kite ade letak gambar itinerary kita tapi ada je tempat-tempat tak pergi sebab rasa takde pape pon. Btw, line Celcom sahaja yang paling ok di Kundasang ya. Telco lain manja-manja sikit nak connect.
-Okay. Sampai sini je kita larat taip. Anything feel free nak tanya, tanya lah saya jawab. Btw, final review, kalau orang tanya mana lagi best antara Cameron Highlands dengan Kundasang, for me Cameron Highlands lagi banyak tempat cantik-cantik. Kundasang ni tempat cantik dia sebab ade view Gunung Kinabalu je gitu plus udara sangat lah segar sebab still banyak hutan-hutan, pokok-pokok tak macam Cameron. Malam kat Kundasang sangat lah krik-krik compare dengan Cameron Highland. So spend masa kat hotel je la waktu malam. Tapi, sejuk kat Kundasang lagi lebih berganda dari Cameron lah. Itu je. Tapi pulau2 kat KK memang terbaik cantik kuasa Allah Allahhuakbar! So setiap tempat ade kelebihan and kekurangan masing-masing same je macam kite ni manusia yang tak pernah sempurna.
Sumber: Solehah Ainul


Itinerari Lengkap ‘Percutian Halal’ Kami Ke Hong Kong Selama 4 Hari 3 Malam

Kalau sebut sahaja negara Hong Kong pasti ada di antara korang yang akan terbayang keseronokan berada di Disneyland. Namun, ramai juga sebenarnya tak tahu bahawa negara metropolitan ini mempunyai banyak lagi tarikan menarik yang tak kurang hebatnya. Paling menyedihkan, ramai beranggapan Hong Kong sebuah negara yang tidak mesra dengan pengunjung muslim. Sebenarnya korang silap besar tau!
Baru-baru ini kami diberi peluang untuk mengikuti trip ke Hong Kong bersama Hong Kong Tourism Board (HKTB) selama 4 hari 3 malam. Paling best, pihak HKTB bakal membawa kami jelajah kota HK seperti penduduk tempatan. Yeah!

Media Mega Family ke Hong Kong
Family media dari Malaysia di Disneyland

Untuk trip kali ini, pihak HKTB telah membawa seramai 10 orang media dari Malaysia termasuk kami dari Sirap Limau. Yang penting, segalanya ditanggung penuh oleh pihak HKTB. Terima kasih HKTB!

Sebelum berangkat, pihak HKTB telah memberikan kami jadual perjalanan sepanjang berada di sana. Seperti budak kecil mendapat coklat, begitulah perasaan teruja kami semua. Tidak dinafikan, jadualnya agak padat memandangkan kami akan berada di sana hanya 4 hari, namun segalanya berbaloi dengan keseronokan yang bakal kami nikmati.
Penerbangan dari Kuala Lumpur International Airport (KLIA) – Hong Kong International Aiport (HKG) mengambil masa lebih kurang 3 jam. Setibanya di sana, kami terus dibawa untuk menikmati makan tengahari di salah sebuah restoran yang terkenal dengan menu nasi itik. Ya, yang penting halal!
Nasi Itik Wai Kee
Nasi Itik wajib cuba!
4/5 bintang untuk nasi itik yang sedap ini! Tak sama langsung macam dekat Malaysia. Untuk mereka yang tidak makan banyak, elok cuba satu pinggan dulu yer. Kalau habis, baru boleh tambah.
Selepas kenyang menikmati makanan tengahari, kami dibawa pula melawat kawasan sekitar ‘Old Town Central’ dan sekaligus menunaikan solat di salah sebuah Masjid pertama dibina di HK.
Masjid Jamia
Masih mengekalkan binaan Islamik
Seronok-seronok juga, jangan dilupakan kewajipan utama kita kepada sang pencipta. Alangkah bertuahnya kami apabila dapat menjejakkan kaki ke masjid pertama dan tertua di Hong Kong yang dibina sekitar tahun 1849. Walaupun struktur bangunan lama, namun masih selesa untuk menunaikan solat fardhu. Perasaan mengerjakan solat di negara orang, lebih-lebih lagi di negara bukan Islam pasti membuatkan korang lebih rasa bersyukur.
Old Town Central
Antara tempat menarik di lorong Old Town Central
Selesai menunaikan solat, kami terus berjalan menyusuri kawasan Old Town Central yang sebenarnya berdekatan sahaja dengan Masjid Jamia. Di kawasan ini, korang dapat melihat banyak hasil seni di dinding-dinding bangunan sekitar. Memang kreatif sungguh. Walaupun hasil seni ini mungkin terdapat banyak di Malaysia namun perasaan melihat seni di negara HK sungguh berbeza. Dengan angin yang nyaman, kepadatan bangunan di sekeliling, pasti korang akan teruja menyusuri lorong lorong di Old Town ini.
Habis sahaja membakar kalori, kami terus dibawa check-in ke hotel penginapan kami di Harbour Grand Hong Kong. Memang mewah habis hotel ini, pemandangan pula menghadap harbour. Fuhh terasa seperti orang kaya bermalam di hotel ini.
Masa untuk berehat
Harbour Grand Hong Kong
Memandangkan kami tidak mempunyai masa yang banyak, kami terus bersiap untuk ke malam Gala Night Dinner anjuran HKTB.
Di majlis makan malam ini, kami dikumpulkan bersama media lain dari Indonesia dan Singapura. Kami diberikan penerangan mengenai tempat lawatan menarik sekitar HK. Kami turut dihidangkan 4 course makanan yang menarik. Yang penting halal. Selepas kenyang menjamu selera, kami terus rehat kebilik. Masing-masing tidak sabar menanti hari esok walaupun dalam kepenatan.
Sky100
Pemandangan dari kaca bangunan Sky100
Seperti biasa, kami bangun seawal 7 pagi pagi dan sempat meluangkan masa bersarapan di hotel sebelum meneruskan perjalanan ke  SKY100. Menerusi menara tinjau di SKY100 ini, pengunjung boleh melihat secara 360 darjah pemandangan Victoria Harbour yang memukau. Tak sabar nak tengok pemandangan bangunan di HK yang sememangnya terkenal dengan kemajuan dan kepadatan penduduknya.
Paling menarik apabila ianya mengambil masa hanya kurang dari 60 saat untuk sampai ke tingkat 100. Jangan lupa telan air liur saat korang naik ke atas. Untuk rujukan, korang boleh ke layari laman web www.sky100.com.hk
Masjid Kowloon
Masjid Kowloon
Selepas puas menikmati keindahan Victoria Harbour, kami terus menuju ke masjid Kowloon yang terletak di area Tsim Sha Tsui. Kami diberi peluang untuk menemuramah Encik Saeed yang merupakan seorang Pengerusi dalam Komuniti Islam di bandar HK.
Beliau merupakan antara individu yang bertanggungjawab untuk mengeluarkan sijil halal di negara ini. Selepas diberi penerangan terperinci mengenai komuniti Islam di HK, kami terus langsung menunaikan solat di sini.
Islamic Centre Canteen
Pelbagai pilihan makanan halal
Seterusnya kami berangkat ke Islamic Centre Canteen untuk menikmati juadah makan tengahari yang lazat. Pelbagai hidangan menarik disediakan termasuklah makanan terkenal negara China iaitu Dim Sum.
Pelbagai menu menarik yang disajikan untuk kami dan semuanya memang sedap! Tidak hairanlah jika restoran ini memang terkenal dalam kalangan orang muslim seluruh dunia.
HKIYA
Pengerusi Hong Kong Islamic Youth Asscociation (HKIYA)
Di sini juga kami sekali lagi sempat menemuramah Cik Sharifa, yang merupakan Pengerusi Persatuan Pemuda Islam Hong Kong. Pelbagai cerita dan info menarik dikongsikan. Tak sangka HK masih ramai penduduk Islam iaitu dianggarkan seramai 200 ribu orang.
Belum sempat kami legakan perut yang penuh, sekali lagi pihak HKTB membawa kami ke tempat makanan halal. Kali ini, kami menikmati pastri yang terletak di Shun Tak Centre.
Chrisly Inn
Roti nenas, tart telur
Untuk pengetahuan korang, restoran ini tidak mempunyai sijil halal namun beberapa menu makanan seperti tart telur, roti bun dan kek mempunyai sijil halal.
Walaupun pada awalnya, kami semua agak keberatan untuk makan kerana kekenyangan namun apabila makanan tersedia, kami semua seperti ‘dirasuk hantu’. Tidak lagi hiraukan perut hampir meletup, kami mencuba semua makanan disediakan. Memang sedap! Rugi rasanya jika kami melepaskan peluang untuk mencuba hidangan ini.
Observation Wheel
Observation Wheel
Kami meneruskan perjalanan ke Observation Wheel untuk sekali lagi menikmati keindahan Victoria Harbour dari roda besar. Cuaca pada hari ini cukup indah dan menarik, sekaligus meningkatkan lagi keterujaan untuk berada di dalam roda besar tersebut.
Sejujurnya, pemandangan Victoria Harbour ini sungguh menarik. Buat korang yang ingin mendapatkan info lanjut mengenai tempat ini serta promosi yang ada, boleh layari http://hkow.hk/
Feri
Sumber : Google
Tanpa membuang masa, sejurus habis 3 pusingan di atas roda besar itu, kami semua diberi peluang menaiki feri menuju ke Tsim Sha Tsui kembali.
Sejurus tiba di sana, kami menuju ke Shopping Mall LCX yang memang terkenal di HK. Buat pengetahuan korang, Shopping Mall ini memang terkenal dengan barangan mewah dan berjenama. Jadi sempatlah kami semua menghabiskan berguni wang yang dibawa dari Malaysia sementara menunggu Symphony of Light yang bermula jam 8 malam.
Symphony of Light
Pertunjukkan lampu oleh Philharmonic Orchestra Hong Kong
Buat pengetahuan korang, pertunjukkan lampu ini juga merupakan antara tarikan baru oleh HKTB untuk pelancong. Bayangkan gabungan lampu LED serentak diantara bangunan-bangunan tinggi pasti membuatkan korang kagum. Memang cantik! Jangan lepaskan peluang korang jika melancong ke Hong Kong.
Casablanca Restaurant & Cafe
Sumber : Google Casablance Restaurant & Cafe
Sebelum kembali ke hotel, pihak HKTB sekali lagi membawa kami semua menjamu selera di restoran arab. Apa kami boleh simpulkan, HK sangat mesra muslim di mana terdapat banyak restoran halal di sini.
Makan yang sedap, suasana seperti di negara arab dengan variasi pelbagai makanan negara Arab seperti Nasi Beriyani, Kebab Ayam dan banyak lagi. Admin bagi 5 bintang sebab semuanya memang sedap-sedap! Siapa cakap negara Hong Kong tiada makanan arab, jadi tiada sebab untuk merindui makanan Malaysia. Hehe
Sham Shui Po (SSP)
Bangunan padat, sesak
Hari ketiga, kami terus dibawa ke Sham Shui Po (SSP). Di sini pengunjung boleh mendapatkan barangan fabrik dan elektronik antaranya telefon bimbit murah serta kain-kain pasang yang sesuai untuk dibuat baju. Daripada kain murah, sehingga yang berkualiti tinggi. Memang syok sungguh habiskan duit disini.
Di kawasan ini memang terlalu banyak jalan yang mempunyai tarikan tersendiri. Korang boleh menyusuri lorong ke lorong dan menyaksikan kehidupan penduduk tempatan yang sedang berniaga.
Penat menyusuri lorong-lorong di SSP ini, kami dibawa pula ke satu kedai menjual puding tofu yang agak terkenal di situ. Memang tak dinafikan, rasa tofu ini agak berbeza di Malaysia dengan ditambah dengan pelbagai perisa lain. Memang sedap apabila dimakan sejuk setelah penat berjalan.
Ocean Park
Fun Ride
Selepas 3 jam menghabiskan masa di SSP, kami terus di bawa ke Ocean Park. Kali ini, perasaan teruja lain macam sikit. Bayangkan kami akan diberi peluang untuk mencuba permainan yang menjadi tarikan utama pelancong.
Sebelum menikmati keseronakan ini, kami dibawa makan ke restoran halal yang terletak di dalam Ocean Park ini. Boleh tahan rasa Nasi Ayam di sini. Cukup sedap dan menyelerakan. Selesai menikmati juadah tengahari, tiba masanya kami menunaikan kewajipan penting di sini. Jangan risau, pihak Ocean Park menyediakan surau yang selesa untuk kemudahan pengunjung Muslim. Jangan lupa bawa telekung solat untuk kaum wanita. Jadi, tiada alasan untuk orang Muslim tidak datang ke sini okay!
Sealion
Di sini juga kami berpeluang untuk bermesra dengan Sealion. Pada awalnya memang agak kekok memandangkan ini pertama kali buat kami semua menyentuh dan bermain dengan haiwan ini, namun segalanya berubah menjadi terlebih teruja. Tidak sangka rupanya Sealion ini agak manja dan mesra.
Walaupun masa diberikan tidak cukup untuk merasai semua permainan di dalam ini, namun kegembiraan jelas terpancar di wajah masing-masing selepas 4 jam menghabiskan masa di sini.
Ma Restoran
Masakan Cina Muslim
Untuk makan malam kali ini, kami dibawa ke Restoran Halal Ma’ yang menyajikan masakan Cina Muslim. Kami sepakat dan bersetuju Restoran Halal Ma’ ini merupakan tempat makan paling best dan terbaik sepanjang kami mengikuti trip ke Hong Kong.
Memang sesuai dengan citarasa, semua lauk pauk malam disediakan sangat sedap. Kami cadangkan korang cuba Veal Goulash. Rasanya buat korang jatuh cinta sehingga ke hari ini.
Ladies Market
Semua barangan murah berjenama boleh dibeli di sini
Masa paling ditunggu-tunggu oleh kami semua adalah masa untuk shopping. Masing-masing tidak sabar untuk ke Ladies Market di Jalan Tung Choi. Suasana meriah di sini hampir serupa dengan night market di negara lain namun apa yang menarik ialah harganya jauh lebih murah berbanding pusat membeli-belah terkenal di Hong Kong. Pelbagai barangan di jual di sini termasuk ole-ole untuk yang tersayang di Malaysia. Jangan lupa singgah ke sini jika korang ke Hong Kong!
Disneyland
Disneyland Hong Kong
Hari terakhir kami di Hong Kong, kami bersiap-siap untuk check-out dengan seribu kesayuan. Terasa sekejap masa berlalu dan masih tidak puas menerokai bumi Hong Kong. Apakan daya, terpaksa juga kami lepaskan.
Kesayuan hanya berakhir sebentar apabila hari terakhir ini kami akan menghabiskan masa ke Disneyland. Kota keriangan buat semua orang tak kira muda atau tua.
Tempat idaman setiap orang
Di Disneyland kami sempat merasai beberapa permainan yang best. Memang seronok sungguh di usia dewasa ini, masih diberi peluang untuk ke taman permainan yang cukup terkenal di seluruh dunia. Buat pengunjung Muslim, pihak Disneyland turut menyediakan restoran halal dan surau.
Percutian halal yang menyeronokkan
Gabungan media dari Malaysia, Indonesia dan Singapura
Berakhir sudah trip kami selama 4 hari 3 malam di bumi HK bersama HKTB. Yang pastinya, negara ini sememangnya antara destinasi pelancongan yang memberikan pengalaman percutian halal yang sangat menyeronokkan buat kami.
Kami di Sirap Limau mengucapkan ribuan terima kasih buat HKTB kerana berjaya mengambil inisiatif untuk memberi banyak kemudahan buat pelancong beragama Islam. Ternyata HK sememangnya destinasi pelancongan dunia mesra Muslim. Jom pergi Hong Kong!


Itinerari Lengkap Travel Ke Osaka 7 Hari 6 Malam Bersama Anak Kecil

Jepun merupakan salah satu negara yang menjadi tempat pelancongan idaman ramai orang kerana cuacanya dan pemandangannya yang sangat cantik. Selain Tokyo, Osaka juga menjadi pilihan ramai kerana tempat pelancongannya yang banyak. Tapi, ramai beranggap untuk ke sana memerlukan kos yang banyak dan merumitkan. Jadi, ini antara persediaan yang anda perlu tahu jika ingin melancong ke Osaka, Jepun.
10 PERKARA WAJIB ANDA TAHU JIKA INGIN TRAVEL KE OSAKA

Salam semua, haii, saja saya nak berkongsi detail itinerary yang mana saya pergi ke Osaka selama 7 hari 6 malam pada awal bulan november baru-baru ini. Ada beberapa kenalan saya komen atau inbox saya berapa habis kos keseluruhan dan apa perlu buat kalau nak pergi ke osaka dan sebagainya.
Oleh itu, disini saya akan menerangkan 10 perkara yang ampa wajib tahu jika mahu travel ke Osaka like a pro. Ground kos hanya Rm1000 seorang tidak termasuk tiket flight, makan minum, serta shopping. Murah je kan hanya kos RM1000 je ampa dapat explore Osaka. Okay lets begin, saya kongsikan dahulu itinerary dan kos keseluruhan kami.

TRIP 7D 6N TO OSAKA

Date 1 – 7 November 2019 ( early autumn ). Bilangan pax : 6 dewasa, 1 kanak-kanak, 2 bayi. OSAKA , KYOTO , NARA , KOBE , HIMEJI
Itinerari:
DAY 1 :

Arrived Kansai Airport 9:40 pm, bermalam di airport , kena ke bangunan sebelah airport, belakang station keretapi, namanya Aeroplaza, Ada ruang utk tido dan free selimut, mandi ja kena bayar.
DAY 2 :

( COVER HIMEJI + KOBE ) using KTP 3 days
Dari airport naik train Nankai line ke Shinimamiya station guna KTP, simpan lunggage kat Daikoku Locker, gerak ke Himeji dan Kobe.
1.Himeji Castle (Sanyo Himeji Station)
2.Kobe Mosque (Sannomiya Station by Hankyu-Kobe Line)
3.Sannomiya Center Street (walk from Kobe Mosque)
4.Kobe Harborland (Harborland Station by Kaigan Line)
5.Kobe Port Tower ( walk from Kobe Harborland )
Ambil bag dari Daikoku locker dan menuju ke Ebisucho Station yang mana terletak 10 minit dari situ dengan berjalan kaki, airbnb kami terletak di depan station Ebisucho je. Check in Airbnb, rehat dan tidur.
DAY 3 :

( COVER KYOTO ) using KTP 3 days
1.Kyoto Tower (Syinimamiya Station to Kyoto Station )
2.Arashiyama Bamboo Grove (By bus free
using KTP)
3.Starbuck Tatami
4.Lunch di Curry Club Ruu ( sebelahan starbuck tatami )
5.Nishiki Market (Kawaramachi Station)
6.Gion (Gion-Shijo Station)
7.Fushimi-Inari Taisya (Fushimi-inari Station)
DAY 4 :

( Cover OSAKA ) using OAP 1 day
1.Osaka Castle Museum (turun Osaka business Park Station)
2.Osaka Museum of Housing living (Tenjinbashisuji 6-chome Station)
3.HEP5 Ferris Wheel (Umeda Station)
4.Umeda Floating Obersavatory Umeda Sky Building ( jalan kaki 10 minit dari Umeda Station )
5.Santa Maria Cruise ( Osakako Station )

6.Universal Studio Japan ( naik boat captain line), bergambar depan Globe USJ & Hard Rock Cafe Osaka
7.Tempozan Ferris Wheel ( naik waktu malam memang lawa bak ang view dia )
8.Kaiyukan Aquarium ( bergambar je sebab memang lawa giler dengan gemerlapan lampu warna warna di situ )
9.Cruise Dontonbori
DAY 5 ( santai dan shooping ) :

Explore area Ebisucho. Jalan kaki je.. so jimat duit beli tiket train
1.Tsutenkaku tower
2.Shinsekai
3.Kuromon park / kuromon market
4.Shopping area Denden town
5.Shopping di Shinsaibashi suji street
DAY 6 :

Sambung shopping !!
1.Mega Don Quijote
2.Daiso
3.Denden Town
4.Big Camera Namba
5.Shinsaibashi Suji Street
6.Dontombori look around
7.Dinner di Naritaya
Sebelum tidur kemas baju siap-siap esok boleh check out awal.
DAY 7 :

( COVER NARA ) using KTP 3 days
Check Out Airbnb at 9 am, simpan baggage di Daikoku Locker dan guna service penghantaran Baggage ke Airport Kansai bagi Baggage kami yang besar dan barang2 shopping yang kami joli sakan selama 2 hari. Menuju ke Nara.
1.Nara Deer Park (Kintetsu-Nara Station)
2.Makan kuih Mochi yang femes di Nara

Jam 5 petang gerak balik ke Shinimamiya station ( Nara station – shinimamiya station ), amik lungagge di Locker Daidoku, menuju ke airport kansai naik dari station Shin Imamiya guna nankai line airport. Check in lunggage, flight departed ke Kuala Lumpur jam 10pm.
Preparation in Malaysia: per pax

1.Bigpay Card topup Rm1000 ( emergency only )
2.AirAsiaX KLIA2-KANSAI-KLIA2 Flight Return FREE 25KG per way, RM220 ( murah sebab staff AA )
3.InFlight meals Return – RM30
4.Insurance Travel Etiqa 360tripcare – RM134.99 ( family plan, Platinum ) ( bahagi dua dengan wife = rm68 )
5.Wifi Pocket Roaming Man – RM62 ( bahagi 3 orang = rm21 )
6.Accomodation Airbnb for 6 day 5 night , nearest Ebisucho Station, ada 3 bilik muat 6-8 orang dewasa – RM2776.15 ( bahagi 6 pax = RM463 per pax )
7.Kansai Thru Pass 3 days – RM190
8.Osaka Amazing Pass 1 Day – RM100
*KTP & OAP beli dengan HIS MALAYSIA, beli dengan staff HIS = FB name : Cason Conan
*Wifi Pocket Roaming Man book online kat website : https://www.roamingman.my (https://www.roamingman.my/) ( beli online lagi murah dari walk in )
*Bawak sikit makanan Dari Malaysia, Sharifah Food beli direct kilang
*Etiqa 360tripcare takaful insurance travel beli online plus aku ni agent etiqa juga hehhe
*PowerBank bawa dua for emergency
*Medicine/ Lotion/ Vaseline/ Lipbalm
Rate semasa: 1000¥ = RM38.84, aku tukar duit yen dari Malaysia – 50k yen
KOS SEPANJANG DI JAPAN ( TAK TERMASUK SHOPPING DAN MAKAN MINUM)

1.Simpan Luggage 1 hari pada hari kedua dan 1 hari pada hari terakhir di Daikoku Locker – 300 yen for 5 Bag besar x 2 day = 600 yen ( bahagi 3 orang : 200 yen )
2.Penghantaran Luggage ke Airport Kansai – 2500 yen per bag ( hantar 2 bag : 5000 yen, bahagi 3 pax = 1667 yen )
3.Tiket train subway dari Nipponbashi station ke Ebisucho Station – 180 yen
4.Tour Bus pusing2 Kobe City – 260 yen
5.Beli makanan untuk rusa di Nara Park – 200 yen, total : 2507 yen bersamaan RM97 per pax
Total kos keseluruhan per pax ( x termasuk tiket flight, shopping, makanan ) = RM969 per pax
6.Bajet untuk makan minum kat sana around RM40-RM50 sekali makan per pax.
Aku sarankan beli siap2 makanan dari Malaysia seperti Sharifah Food, Brahim,Kembara,Mychef dan lain-lain.

7.Beli yang Instant Food senang, letak dalam microwave ja 5 minit siap terus makan. Time breakfast ampa makan makanan dari Malaysia tu, lunch dengan dinner ampa makan kat kedai makan. Sekarang banyak ja kedai Halal di Jepun. Bila lagi kita nak try makanan Jepun? Ramen, Udon, Sushi, Bento dan banyak lagi ampa boleh try.
8.Bajet untuk shopping pula ikut pada kehendak nafsu ampa masing2, macam aku ni memang aim nak beli barang2 mainan ja macam kereta dash Tamiya, Jam Gshock, Toy Figure, Hard Rock, diecast car Takara Tommy dan lain2. Beli la barangan2 yang made in Japan, yang mana kat Malaysia memang mahai, so berbaloi la kalau nak shopping barang kat sini. Tu belum lagi bajet nak beli souvenir seperti Tshirt, Fridge Magnet, Keychain dan lain2.
So, bawak ja duit banyak-banyak hahha.. nak selamat simpan dalam BigPay ja, so lebihan tu tak dela rugi sangat daripada ampa tukar siap-siap duit kepada matawang yen. Balik Malaysia ampa nak jual dapat murah plak dari harga ampa beli..
10 perkara wajib tahu jika ingin travel ke Osaka.
1)Penginapan

Penginapan yang terbaik di Osaka adalah di area : Shin imamiya, Namba.
Kenapa? Satu Train dari Kansai Airport, lokasi Terdapat 4 station Train., terdapat Banyak kedai 24jam., lokasi hotel dengan harga mampu milik. Trust me!! Kalau ampa stay kat area sini, ampa tak perlu susah payah nak tukar train dah sebab direct ja turun kat shinimamiya station atau namba station dari Airport Kansai. Jimat masa dan tenaga. Laluan train shin imamiya atau namba juga merupakan laluan train utama ke bandar2 yang lain seperti Kyoto,Kobe,Himeji dan lain-lain. Benda boleh permudahkan kenapa perlu pilih laluan yang rumit?
2)Data Internet

Pocket Wifi Roaming Man, sehari rm12 sahaja, unlimited data, speed laju, boleh buat hotspot sampai 5 devices. yang penting xde deposit charge. Book online di website: https://www.roamingman.my (https://www.roamingman.my/). Kalau pergi solo atau jenis suka meliar boleh beli Sim kad Hello1010. Ada pelbagai pakej, ikut bilangan hari dan data kuota juga ada yang unlimited data. Boleh beli di website : https://hello1010.my/ (https://hello1010.my/) ( apply promo code: hello1010xrtj )
Free Public Wifi , setibanya di Airport Kansai, ampa dah boleh access Free Wifi Airport, bandar-bandar utama pun ada Free Wifi, dalam train pun ada juga tau tapi tak semua la. Kebanyakkan tempat di Osaka memang ada Free Wifi. So kalau ampa jenis nak jimat sangat, guna jela Free Wifi ni. Tapi ada kelemahan dia juga, dia kena login setiap 2-3 jam sekali, dan kalau phone kita lock, dia automatik unconnected wifi, unlock phone kita balik baru dia auto connect wifi. Biasa la benda free kan.
Free Roaming dari Umobile Postpaid User,
Sapa yang pakai plan postpaid Umobile P139, ampa boleh guna free roaming di Jepun okeh, bulanan diberi data free roaming 3GB x silap.. Okay la tu 3gb banyak dah. Setakat nak update status FB, reply whtsap, buat live video xde masalah.
3)Pass dan Pengangkutan

OSAKA Amazing Pass ( OAP ). Enjoy Tour Osaka + Entrance Fee semaksima mungkin.
Kalau tak ada OAP ni, Kos perjalanan by Subway + Entrance melebihi harga OAP ni tau. OAP adalah Sejenis PAS pengangkutan merangkumi train dan BAs di Metropolitan Osaka [ Non JR]. Pass ni boleh di gunakan secara unlimited selama 1 hari. Keistimewaannya ia termasuk dengan bayaran tempat lawatan tumpuan pelancong. PASS INI HANYA SESUAI DAN WAJIB DI GUNAKAN DI OSAKA sahaja, kerana ia sangat menguntungkan, ia dijual dalam kegunaan 1 dan 2 hari sahaja secara berturut turut.
Namun anda harus berhati-hati kerana hanya pada hari PERTAMA-untuk 1 day pass, (jika anda beli 2 days PASS tidak valid), anda boleh gunakan hampir semua LINE keretapi di Osaka (dan sekitar spt Amagasaki, Tenjimbashi, Nanakoshima, Nakamozu dll).
Hanya pada hari pertama (utk 1 days pass) anda boleh gunakan Hankyu Line, Kintetsu Line, Subway, Keihan Line, Hanshin Line dan Nankai Line. Tetapi laluan LINE ni adalah terhad untuk Osaka sahaja. Termasuk bus. Manakala untuk 2 days pass, hanya subway, tram dan bus SAHAJA. Lain2 sudah tidak valid.
Secara dasarnya, saya lebih galakkan ampa beli OAP 1 DAY PASS. Sbb kebanyakkan kes, pembelian OAP 2 days adalah merugikan. Sebab apa? Sebab ampa tak mungkin nak guna semua kemudahan free, sebab niat anda ke Jepun adalah melancong berjalan2 bukan buang masa nak main permainan PERCUMA.
Di katakan jika anda maksimumkan penggunaan OAP 2 days pass, anda berjimat lebih dari RM400.00. Tetapi secara purata, dgn 1 day pass tu pun anda dah boleh jimat hampir RM200.00++.
KANSAI Thru Pass ( KTP )
-Cover Hampir 80% Pengangkutan Awam di Kansai. Kyoto – City bus + Subway + Non JR Train. NARA – Non JR Train. Kobe – City bus + Subway + Non JR Train. Osaka – Nankai Train to Airport + Subway + City Bus.
-KTP Juga Sejenis PAS keluaran gabungan Train dan Bas bukan dari JR. Dengan pass ini anda boleh menjelajah KANSAI – Kyoto / wakayama/ Kyoto / kobe / himeji / Nara dengan train dan subway juga sesetangah Bas. Ia di jual dalam kegunaan 2 hari dan 3 hari sahaja, pengunaan secara unlimited dan boleh berselang hari mahupun berturut.
-Harga pass ni walaupun nampak murah cuma RM190-rm220 (3 hari) tetapi bagi orang Jepun sendiri, harga pass ni agak mahal. Saya banyak tengok posting yang under utilised guna pass ni. Kita bayar RM220 bukan RM50, bukan RM100.
Jadi agak terkejut juga bila saya tengok ada yang post dia guna KTP 3 days tapi tempat2 yang dia pergi langsung tidak berbaloi dengan harga pass contohnya guna KTP untuk hari pertama pergi ke Kobe sahaja, hari kedua pergi ke Kyoto sahaja, dan hari ketiga hanya pergi Nara sahaja. Kalau anda buat begini, ianya tidak berbaloi dengan harga Pass anda beli.
Lebih murah kalau beli SINGLE DAY PASS biasa.
-Paling baik dan berbaloi jika anda gunakan pass ini Day 1 (Himeji+Kobe), Day 2 (Nara+Kyoto) dan Day 3 (Wakayama). So, total semua tempat ni ialah ¥13,000 (RM520.00). See! Anda jimat banyak kalau buat seperti ini. Nampak rushing? Tidak. Anda harus bermula seawal jam 5 pagi dan berakhir jam 10 malam. Apa pun, bergantung cara anda travel.
-Kita gunakan PASS KTP ini sebab kita hendak berjimat. Bukan beli PASS harga RM200 tapi guna cuma atau bersamaan nilai RM200. Be a SMART traveller gaiss.
4)Hotel atau Airbnb

-Terpulang pada bilangan ampa, kalau ramai melebihi 4 orang aku sarankan book thru Airbnb je sebab murah berbanding book hotel asing-asing.
-Rate harga hotel per night average RM200-300 untuk 1 bilik bed queen. kalau 5 malam? Dah seribu lebih dah nak oii. Jadi, kalau ampa ramai contoh 6 orang, better book apartment ja thru Airbnb, cari yang ada 3 bilik tidur, satu malam harga around RM200-300 jugak, 5 malam seribu, bahagi la 6 orang ampa, jimat uiii..
-Lagi satu yang bestnya Airbnb ni memang provide facilities macam rumah dah seperti Dapur, cerek,peti ais, mesin basuh, iron, kelengkapan mandi, dan yang paling best owner sediakan Wifi Pocket Portable tau. Boleh bawak ke mana2 , xperlu beli data internet dah kan.
5)Aeroplaza (tempat rehat Kansai Airport)

Aeroplaza ni sebenarnya tempat ruang menunggu di Kansai Airport, ampa nak baring tidur pun boleh xde masalah. Kat sini ada plug boleh la caj powerbank atau phone ampa, ada tandas laki dan perempuan, baby room kalau nak tukaq pampers anak , ada bilik air untuk mandi tapi kena bayar 500 yen untuk 15 minit penggunaan air. Lebih dari cukup boleh sharee 2 orang kalau nak jimat. Yang bestnya juga turut disediakan blanket atau selimut, free sahaja, lepas guna kena letak balik tempat yang disediakan.
Lokasi Aeroplaza ni dalam bangunan Airport jugak, lepas keluar daripada imigresen dan tempat ambil bagasi tu, ampa naik lift tekan butang level 2F. Terus ja dan ampa nampak tulisan Aeroplaza besar. Sebelum masuk tu ampa akan selisih dengan Nankai Airport Line dan juga JR line. Selepas masuk Aeroplaza ampa terus ja sampai nampak Lawson dan Burger King. Ruang menunggu tu betul2 berhadapan dengan Burger King. Bagi keluarga yang membawa bayi atau anak kecil saya tak galakkan anda staynight dalam ruangan ini kerana dikuatiri akan memberi gangguan pada orang lain yang tengah beristirihat.
6)Daikoku Locker

Daikoku Locker ini tersangat popular dari kalangan rakyat Malaysia kerana Locker penghulu kita yakni Tok Jack ada disini. Siapakah Tok Jack ni?? Tok Jack ni rakyat Malaysia macam kita juga, dia juga merupakan penulis Buku Road to Japan yang top seller tuh, bukan itu sahaja Tok Jack juga salah seorang admin Group Facebook Road to Japan. Ampa boleh la join group tu ye untuk dapatkan info terkini dan pelbagai tips mengenai travel ke jepun.
Daikoku Locker ini menyediakan perkhidmatan menyimpan baggage anda dengan kadar harga yang murah mengikut saiz baggage kita.
Harga : Size Besar 150 yen, size Medium 100 yen, size kecil 50 yen. Kalau banyak bag owner kedai bagi diskaun banyak juga, contoh bag kami ketika itu lebih kurang 6-7 baggage, dia hanya caj 300 yen sahaja. berbaloi sungguh !!
Turut menyediakan perkhidmatan penghantaran baggage ke Airport Kansai dengan harga yang berpatutan. 1 Baggage besar hanya caj 2,500 yen , jika baggage kita kecil dia akan combinekan dan masukkan dalam satu kotak besar dan juga hanya caj 2,500 yen tetapi ada caj tambahan 400 yen untuk harga kotak. Servis ini kita boleh gunakan ketika hari terakhir, kena hantar sebelum Jam 11 pagi ye kalau nak baggage kita sampai pada hari yang sama di Airport Kansai.

Oh ya, ampa jangan lupa sebut nama RTJ atau Tok Jack tau, owner kedai akan kasi diskaun punya dan yang bestnya ampa boleh mintak kunci locker Tok Jack. Dalam locker tu banyak barang2 yang anda boleh pinjam dan ambil.
Senarai barang yang Ada di dalam Locker Tok Jack :
1. Tuala Wanita [baru]
2. Berus Gigi [ baru]
3. Ubat Gigi [baru]
4. Pil “Chi-Kit” Tek Aun
5. Cool Fever Untuk Budak
6. Minyak urut Kaki
7. Perencah Masakan
8. Tisu Basah
9 . Tisu Kering
10. Maggi Cup
11. Sudu plastik
12. Sterika – Pinjaman
13.Periuk Nasi – pinjaman
14. Beras
15.Baju Hujan 3 set
16. Kasih sayang orang malaysia yang menderma.

Sila ambil dan gunakan sebaiknya kemudahan ini – PERCUMA. Jangan tinggalkan makanan yang tidak habis di Homestay, ia akan menyusahkan Tuan Rumah. Sila Tinggalkan di dalam locker Tok Jack ye. Lokasi Daikoku Locker hanya bersebelahan dengan Exit 4 Station Dobutsuen-Mae. Beroperasi seawal jam 6 pagi sehingga jam 9 Malam setiap hari.
7)Aplikasi mobile

Masing-masing ada phone canggih kan, tiap tahun tukaq phone kan, so setakat nak install apps dalam play store/apps store tak jadi masalah la kan. Sila install apps ni ya. Sangat membantu jika ampa datang ke jepun.
–Google Maps – ibu segala apps, wajib install, juz search ja nak pergi mana, akan ditunjukkan detail cara ke sana, naik station train apa, platform berapa, exit mana semua detail, memang paduu google maps.
-Google Translate – orang jepun memang jenis memperkasakan bahasa ibunda depa, kalau kita cakap english mostly memang depa tidak paham, jadi ampa translate jela dari english ke jepun, tunjuk kat depa, baru la depa paham dan jawab soalan ampa.
-Muslim Pro – untuk tahu info waktu solat dan qiblat.
-Halal Navi – untuk mengetahui dimana kedai atau restaurant halal di area sana atau yang berdekatan dengan kita.
-Halal Gourmet – cek status atau kandungan bahan2 di ingrediant makanan sana, scan ja, juga sama function dengan Apps Halal Navi untuk mengetahui dimana kedai makan halal.
-City Rail Map- maps train subway osaka
8)Ubat/medicine

Kita ni manusia biasa bukan badang atau malaikat, kadang2 kita x sangka tengah sihat2 tetiba jatuh sakit. Bawak la ubat seperti panadol, activefast, cekik tek aun, eye mor, dan ubat-ubat yang berkaitan. Ubat kat sana mahal dik non, aku sakit mata kat sana beli ubat sakit mata macam eye mo tu dekat 1000 yen tau. Menyesal tak bawak eye mo.
Yang penting ampa kena bawa minyak urut tau, minyak panas, yoko yoko , koyok, wajib tau bawa. Tiap malam sebelum tidur konpem sakit-sakit badan, sakit kaki dek berjalan banyak sepanjang hari, haa sapu dan urut la puas-puas, esok bangun pagi akan hilang sakit tu.
Bawa sekali time berjalan , mana tau tengah jalan otot terasa kejang boleh la calit sapu.
9.Travel Insurance

Benda ni antara perkara wajib mesti ampa amik, sediakan payung sebelum hujan, malang tidak berbau, sudah jatuh ditimpa tangga pula, apa lagi peribahasa boleh boh? Hehhe..
Kalau jadi kemalangan ka sakit ka masuk ward ka, lebih teruk lagi kalau meninggal ka, haa sapa nak tanggung ampa ?? Family ampa ka? Kawan-kawan ampa ka? Kalau anak orang kaya tak pa la, ni nak travel pun berjimat sakan, sampai nak beli insurance travel pun tak mau ye..
Tolonglah beli, bukan mahal pun, bawah RM100 je ikut plan ampa amik. Ada banyak plan, amik ja mana yang ampa mampu, yang penting pilihlah Travel Insurance yang Cashless ye, elakkan ambil yang Pay and Claim. Contoh yang cashless sekarang ni Etiqa dengan AIG tak silap aku la tapi Etiqa memang aku yakin memang cashless.
10)Empat Musim

Musim mana yang paling best di Osaka? Kalau ampa hendak lihat :
–Musim Autumn/Luruh, pergi Pertengahan hingga hujung NOVEMBER, barulah nampak daun semua bertukar warna Merah, Kuning, Oren, view memang lawa sangat. Cuaca pun best tidak terlalu sejuk dan tidak panas. Selalu kalau dapat Tiket Murah Pada bulan SEPT/OKT , tyme ni di Osaka musim panas dan hujan ye, sebab tu dapat murah, daun pun hijauu jaa hahhha
–Musim Winter/Salji, pergi MiD DEC – MID MAC, Selalu Tiket Murah Awal DEC untuk Osaka Maka Anda Akan dapat suhu sejuk sahaja tanpa kelihatan kelibat salji huhuuu
–Musim Spring/Bunga, pergi End MAC hingga Awal APRIL , Selalu Tiket Murah Awal MAC untuk OSAKA maka Anda akan dapat suhu sejuk dan Ranting Sakura sahaja.
Tetapi Jika Anda Hanya ingin Melihat Jepun dan budaya mereka sahaja, pergilah bila bila masa dan bila tiket Murah.
Rujukan : Buku Road to Japan, post dari Facebook Tok Jack, post dari ahli members dari group FB Road to Japan, pak cik google.
Osaka is doneeee…
Sumber: Ben Amir Izzat